Strategijom za borbu protiv korupcije i Akcionim planom za njeno sprovođenje do 2019. godine predviđeno je nekoliko strateških ciljeva kako bi korupcija bila svedena u najmanje okvire. Agencija za borbu protiv korupcije u BiH je završila prvi izvještaj monitoringa sprovođenja te strategije i zaključila da još nije dovršen institucionalni okvir borbe protiv korupcije. Među desetinama predviđenih aktivnosti koje institucije treba da sprovedu u djelo je i analiza onoga što je urađeno u predmetima pokrenutim zbog korupcije.\nDimenzije ovog problema pokazala je i analiza Balkanske istraživačke mreže BiH obavljena polovinom ove godine, koja je pokazala da je tokom deset godina rada pravosudnih institucija BiH 82 odsto optuženih za korupciju oslobođeno ili osuđeno na uslovne kazne zatvora.\nOd 139 osoba optuženih za koruptivna djela kojima je suđeno u Sudu BiH 116 je oslobođeno ili je dobilo uslovnu ili novčanu kaznu. Od ostalih 23 više od pola je osuđeno na kazne manje od godinu zatvora - što znači da su mogli da je zamijene za novčanu. Samo dva osuđenika za koruptivna djela dobila su više od pet godina zatvora.\nU monitoringu je pojašnjeno da projekat jačanja kapaciteta tužilaštava u BiH, koji sprovodi Visoki sudski i tužilački savjet (VSTS) BiH, redovno prati statističke podatke u vezi sa podignutim optužnicama i donesenim presudama u predmetima korupcije, ali do sada nije izrađena posebna analiza o razlozima nesrazmjerno malog broja osuđujućih presuda u poređenju sa optužnicama. Zato je planirano da analiza bude izrađena početkom 2017. na osnovu podataka iz 2016. godine.\nDa će ta analiza biti urađena potvrdio je i predsjednik VSTS-a Milan Tegeltija.\n- Mislim da će analiza biti izrađena početkom iduće godine, a o tome će biti riječi i na sjednici VSTS-a koja će naredne sedmice biti održana u Mostaru - rekao je Tegeltija.\nČlan Ustavnopravne komisije u Predstavničkom domu Parlamenta BiH Lazar Prodanović smatra da je najavljena analiza potrebna da bi se vidjelo da li je i koliko bilo grešaka i ko je za njih odgovoran. Prodanović kaže da moraju biti analizirani elementi za podizanje optužnica, jer u BiH nije stran ni politički motiv.\n- Izrada analize bi bila jedna od najznačajnijih aktivnosti u borbi protiv korupcije i kriminala u BiH. I građani i političari su nezadovoljni funkcionisanjem pravosuđa koje mora raditi svoj posao da bi vratilo povjerenje- rekao je Prodanović i dodao da je neophodno naći odgovore na propuste koji su prisutni, a ne da budu samo konstatovani.\nNa listi prioriteta je i unapređenje procedura utvrđivanja sukoba interesa kroz sistem prikupljanja i provjere podataka o imovinskom stanju, odnosno formiranje elektronskog registra izjava o imovinskom stanju.\nPrvi korak je načinjen 6. decembra potpisivanjem ugovora o grantu od 1,6 miliona evra između VSTS-a i Švedske razvojne agencije u okviru kojeg će biti uspostavljen navedeni registar.\n- Planirano je uspostavljanje elektronskog registra finansijskih izvještaja sudija i tužilaca u BiH. Trenutno postoji registar u formi zbirke štampanih dokumenata. S obzirom na formu, ova zbirka ne omogućava redovan monitoring sadržaja finansijskih izvještaja nosilaca pravosudnih funkcija - ukazali su u VSTS-u.\nrazvijanje preventivne antikorupcijske aktivnosti\nunapređenje efikasnosti pravosudnih institucija\nuspostavljenje mehanizama za koordinaciju borbe protiv korupcije\nUočeni problemi u realizaciji Strategije\nnisu formirana tijela za sprečavanje korupcije na svim nivoima vlasti\nnisu kreirana strateška antikoruptivna dokumenta\nodređene institucije nisu dostavile izvještaje\nnejasni pojedini dostavljeni podaci\nnedostatak novca i drugih resursa\nIZVOR: Vebsajt Glas Srpske, Vedrana Kulaga, 09.12.2016.


Jelenin kutak: Avon true color paleta senki\nDanas vam pišem svoje utiske o Avon true color paleti senki.Paleta koju ja imam se zove Purple haze.Cena im je 569 dinara u brošuri broj 5/2015.Dobijate četiri senke i sunđerasti aplikator.U ponudi imaju 14 paletica.\nKao što možete primetiti,senku broj 1 i broj 2 sam najviše koristila.Broj jedan najčešće ispod obrva i u uglovima očiju kao hajlajt.Sve četiri u sebi imaju sjaja.Ova prva je beličasto-krem boje, druga nežna lavanda boja, dok su 3 i 4 intenzivnije, tamno ljubičasta i sivo zelena.\nPigmentacija svetlijih je srednja, tamnijih dobra.Lako se blendaju i ne razmazuju se tokom dana.Mislim da se uz dobru bazu i prve dve lepo "zalepe" za kapak.\nSlikala sam na dnevnoj svetlosti kako izgledaju na koži,Mislim da su sasvim ok za svoju cenu.Sigurno ću kupiti još neku paletu, imaju lepe drečave boje za proleće-leto.Slikala sam vam ponudu paletica.Nije baš najbolja slika ali može poslužiti.Koju mi preporučujete da uzmem?\nОбјавио Unknown у 2:06 PM\nUnknown 7. април 2015. 15:00\nDivna paletica, divne boje :))\nSuper odradjena recenzija, pa mozda imam jednu preporuku za tebe (koju mi je predlozio jedan citalac) da postavis i sliku tog proizvoda koji recenziras i na licu u ovom slucaju na ocima, da vidimo kako izgleda sveukupno:) Inacee super je :**\nUnknown 7. април 2015. 16:56\nHvala puno na komentaru i sugestijama. :-) Slikacu oci kad se budem sminkala, pa cu staviti sliku na instagram. :-) :-* :-*


Prodaja karata od nedelje – interesovanje nezapamćeno!!! – CZBG portal\nsubota 20.04.2019\tNema komentara na Prodaja karata od nedelje – interesovanje nezapamćeno!!!\nProdaja karata za peti meč finala plej ofa ABA lige koju Crvena zvezda mts igra za titulu u ponedeljak, počinje u nedelju od 12 časova u prostorijama kluba na Malom Kalemegdanu. Interesovanje navijača crveno-belih je nezapamćeno, a za ovu utakmicu bio bi ispunjen i stadion “Rajko Mitić”!\nKK Crvena zvezda mts obaveštava sve Zvezdaše da prodaja karata za petu finalnu utakmicu ABA lige protiv Budućnosti počinje u nedelju od 12 časova, i to u prostorijama kluba na Malom Kalemegdanu.\nKK Crvena zvezda mts dočekaće Budućnost Voli u poslednjoj utakmici finala plej ofa ABA lige.\nCrveno-beli su imali dve prilike u mečevima 3 i 4, vodili zasluženo na tim utakmicama, ali se ta prednost volšebno “topila” u drugom poluvremenu, pa će šampion regionalnog takmičenja biti poznat u ponedeljak, nakon pete utakmice koja će se igrati u dvorani “Aleksandar Nikolić”.\nInteresovanje za ovaj meč je nezapamćeno, i KK Crvena zvezda bi na osnovu trebovanja i zahteva zainteresovanih navijača našeg kluba, mogla da popuni i stadion “Rajko Mitić”!\nKarte za petu finalnu utakmicu između Crvene zvezde mts i Budućnost Voli prodavaće se u nedelju od 12 časova u klupskim prostorijama na Malom Kalemegdanu.\nTakođe, pri svakoj kupovini neophodno je priložiti ličnu kartu prodavcu radi identifikacije i ističemo da jedna osoba može kupiti maksimalno dve karte:\nTRIBINE A,B,C i D 500,00 dinara\nPARTER B 800,00\nVIP LOŽA 1500,00\nPLAVA LOŽA 1200,00\nBELA LOŽA 1000,00\nPOČASNO MESTO BOČNO II RED 4.000,00\nPOČASNO MESTO BOČNO III RED 3.000,00\nPOČASNO MESTO I RED 6.000,00\nPOČASNO MESTO II RED 5.000,00\nKoliko je podrška navijača bitna u narednoj utakmici, pokazale su i prethodne utakmice u doigravanju. Ogromna podrška i veličanstvena atmosfera bile su vetar u leđa za crveno-bele košarkaše koji su tu pozitivnu energiju pretvorili u ubedljive pobedu. Pred košarkašima Crvene zvezde mts je jedan korak koji može da znači trofej i koji rezerviše kartu za Evroligu gde je po mnogim kriterijumima našem klubu i mesto. Zato, Zvezdaši, svi u dvoranu ’’Aleksandar Nikolić’’!!!\nJoš jednom ističemo da će Crvena zvezda mts i ovog puta u potpunosti poštovati propozicije ABA lige (Propozicije i Obaveze klubova učesnika plejofa ABA lige – Član 41.3). S toga, naglašavamo da bukvalno nijednom navijaču ekipe Budućnost Voli sa ili bez obeležjima kluba, neće biti omogućen ulaz u dvoranu ’’Aleksandar Nikolić’’ bez obzira da li on došao organizovano ili samoinicijativno, takođe kao u prethodnim slučajevima, pred utakmice 1 I 2, neće biti dozvoljeno grupisanje pripadnika delegacije Budućnosti u obližnjim lokalima, niti će im biti dozvoljen pristup dvorani. U skladu sa reciprocitetom, 3 (TRI) člana delegacije KK Budućnost bez dodatnih članova, biće u prilici da uđe u dvoranu.\nKK Crvena zvezda mts još jednom se unapred izvinjava ukoliko neko od zainteresovanih navijača našeg kluba ne dođe do ulaznice, jer je potražnja za kartama za peti meč – nezapamćena!!!


Centri Civilnih Inicijativa (CCI) predstavljaju virtuelnu građevinu -“Virtuelni parlament” u kojoj je smješteno preko 600 virtuelnih kancelarija poslanika i delegata, kao i skupštinske sale, od kantonalnog, entitetskog, do državnog nivoa.\nOva građevina (www.virtuelniparlament.ba) će omogućiti svim parlamentarcima u BiH da kroz svoje virtuelne urede pokažu spremnost i zainteresiranost da direktno komuniciraju s građanima, dok će s druge strane, građani imati priliku i mogućnost ne samo preciznog uvida u rad poslanika, nego i direktnog uključivanja u proces donošenja odluka, te da, komunicirajući s njima, insistiraju na konkretnim rezultatima, radu i obavezama poslanika.\nDrugim riječima, Virtuelni parlament neće biti samo mjesto za informisanje o radu parlamentaraca i parlamenata, nego i mjesto na kojem će svi oni koji to žele, moći direktno komunicirati sa svojim izabranim predstavnicima, bilo putem pitanja, chata, elektronske pošte, bloga, te pokretanjem inicijative, tematske rasprave i sl.\nKorisnicima Virtuelnog parlamenta je omogućeno vrlo jednostavno kretanje kako kroz institucije vlasti, tako i kroz pojedinačne urede poslanika i delegata, te se iskreno nadamo da će ova građevina, koju CCI stavlja na raspolaganje građanima i parlamentarcima biti maksimalno korištena kako bi se predstavnici vlasti približili građanima i njihovim problemima i zajednički radili na njihovom rješavanju.\nVjerujemo da će ovaj vid komunikacije potaknuti građane da, sa informacijom više, budu aktivniji i zahtjevniji u političkom životu svoje zajednice, što za rezultat može jedino imati efikasniju, transparentniju i odgovorniju vlast.


Putovanja - Slovačka tura - Proleće 2018. - Amos Travel\nPutovanja – Slovačka tura – Proleće 2018.\nNa linku ispod možete pogledati celokupnu ponudu aranžmana za prolećna putovanja u Slovačku:\nKošice – Poprad – Zamak Stara Ljubovna – Banska Bistrica – Bratislava\nDivna zemlja Slovačka tako malo poznata, a toliko toga ima da ponudi! Sem Bratislave, gotovo da nema nikakvih organizovanih tura iz naše zemlje ka prijateljskoj i srdačnoj Slovačkoj. Dugo se ovaj narod borio da ostvarenje svoga sna – oslobođenje od uticaja stranih faktora i konačna gradnja slobode u nezavisnoj državi. Slovački narodni preporod, posle više decenijskih pokušaja, se konačno dogodio kada su Slovaci dobili svoju zemlju nazad. Njihov položaj u srcu Evrope, na sredokraći puteva, tokom srednjeg veka bio je od presudnog uticaja za izgradnju utvrđenih kaštela i gradova koji su štitili trgovačke karavane. Planinski predeli magičnih Tatri oduzimaju dah, a slovačka nacionalna kultura i istorijska baština ne zaostaje apsolutno iza poznatijih i većih evropskih nacija. Upravo što niko ništa ne očekuje od ove zemlje, ona ga u potpunosti osvoji i oduševi! Pripremili smo jedno kratko i bajkovito putovanje u kojem smo se potrudili da uvrstimo nekoliko najlepših delova Slovačke. Nadamo se da ćete uživati!


Wizz Air - naredne godine 4x nedeljno za Malme, tokom novogodišnjih praznika dodatni letovi za Bazel\nMadjarski niskotarifni avio-prevoznik Wizz Air uvešće četiri polazaka za Malme, sa aerodroma Konstantin Veliki tokom naredne letnje sezone, počev od aprila 2020. Takodje tokom novogodišnjih praznika, ova kompanija kao i do sada uvešće dodatne letove iz Niša za Bazel. Karte se već mogu naći u prodaji\nKako saznajemo, avioni ovog avio-prevoznika leteće iz Niša svakog ponedeljka, srede, petka i nedelje ka Malmeu i obratno. Pretpostavlja se da je razlog uvodjenja novog polaska iz Niša veoma dobra popunjenost i potražnja na ovoj liniji.\nPodsetimo, kompanija Wizz Air nakratko je 7. januara ove godine obustavila letove Niš-Malme, zbog navodnog nedostatka aviona, odnosno zataranja baze ove avio kompanije u Poljskoj, odakle je ova kompanija koristila avion i posadu za realizaciju ovog leta. Wizz Air je nakon kraće pauze ponovo uveo letove iz Niša za Malme 17. aprila ove godine.\nBazel za vreme novogodišnjih praznika\nTokom novogodišnjih praznika dodatni letovi i za Bazel\nWizz Air će tokom novogodišnjih praznika kao i do sada uvesti i dodatne letove na relaciji Niš-Bazel. Planirano je da u zimskoj sezoni koja počinje krajem decembra, a završava se januara 2020.godine ova kompanija leti utorkom, četvrtkom i subotom.\nNiskotarifna avio-kompanija WizzAir je iz Niša započela letove u junu 2015. godine kada je uvela dve linije za Malme i Bazel. Nedugo nakon toga uvedene su još tri linije, tako da danas Wizz Air leti ka Bazelu, Dortmundu, Memingenu, Malmeu i Beču.\nAir Serbia dobila tender za letove iz Niša i Kraljeva\nNi tri godine od poklanjanja niškog aerodroma država nije otpisala dug grada Ministarstvu odbane\nU prvoj polovini godine na niškom aerodromu skoro 80% manje putnika


RK Borac: U Mađarsku „na školovanje“ – mojKontakt portal – Radio Televizija Kontakt\nRK Borac: U Mađarsku „na školovanje“\nRukometaši Borca m:tel nemaju mnogo vremena da slave pobjedu protiv ekipe Spartak Vojput, jer ih već u subotu, u okviru SEHA Gazprom lige, očekuje izuzetno teško gostovanje kod vicešampiona Evrope, Mađarskog Vesprema.\nŠef stručnog štaba Banjalučana, Boris Dvoršek, na konferenciji za medije, prije puta u Mađarsku, istakao je da “crveno-plave” očekuje meč u kojem treba da se pokažu u najboljem svjetlu i pokažu koliko mogu i znaju.\n– Privilegija je igrati protiv jedne takve ekipe. Biće to za nas jedno veliko iskustvo, velika škola za naše mlađe igrače da shvate profesionalnost i da nauče neke stvari od igrača Vesprema. Zahvaljujući SEHA Gazprom ligi imamo čast igrati sa ovom ekipom i to trebamo iskoristiti i odigrati najbolje što možemo u tom trenutku. Nemamo opterećenja, nemamo pritiska jer smo svoje napravili sa ove tri pobjede za redom. Niko od nas ne očekuje neku senzaciju, jer je Vesprem u ovom trenutku ekipa u najboljoj formi u Evropi. Idemo u Mađarsku, da tako kažem na školovanje – kazao je Dvoršek.\nDa rukometaše Borca m:tel čeka teško gostovanje potvrdio je i srednji bek, Stefan Janković.\n– Očekuje nas utakmica protiv najbolje ekipe u regionalnom takmičenju. Vesprem je apsolutni favorit, ne garantujemo ni pobjedu, ni bilo kakvo iznenađenje, ali daćemo sve od sebe da odigramo dobru utakmicu u Mađarskoj – napomenuo je Janković.\nUtakmica između MVM Veszprem i RK Borac m:tel na rasporedu je u subotu od 18:15 časova, a direktan prenos ovog susreta možete pratiti na programu ELTA TV.\nProsidba u Parku „Petar Kočić“


SUMNJALI DA JE RUSKI AGENT: FBI nadzirao Trampovog savetnika u kampanji\n12.04.2017. 13:26h 21.05.2017. 14:48h\nFederalni istražni biro (FBI) dobio je prošle godine tajni sudski nalog da prati komunikacije Kartera Pejdža, savetnika tadašnjeg predsedničkog kandidata Donalda Trampa, u okviru istrage o mogućoj umešanosti Rusije u izbornu kampanju, objavio je Vašington post.\nPUTIN VIŠE NE VERUJE AMERICI: Rusko poverenje u Vašington je opalo, umesto da se poveća\nTRAMPOV SAVETNIK OTKRIO ZAŠTO JE DOŠAO U MOSKVU: Evropa i SAD žele nazad na rusko tržište\nTRAMP NEĆE U SIRIJU, ALI GA ŽULJA RUSIJA: Da nisu podržali Asada, sada ne bismo imali problem\nPozivajući se na neimenovane bezbednosne zvaničnike, američki list piše da su FBI i Ministarstvo pravde dobili nalog jer je postojala osnovana sumnja da je Pejdž bio ruski agent.\n"Ovo je do sada najjasniji dokaz da je FBI imao razloga da veruje da je tokom predsedničke kampanje 2016. Trampov savetnik bio u kontaktu s ruskim agentima. Takvi kontakti su sada u centru istrage da li je kampanja koordinisana s ruskom vladom da bi izbori bili preokrenuti u Trampovu korist", navodi Vašington post.\nZvaničnici su rekli da je istraga pokušaja Rusije da utiče na američke izbore počela u julu. Pejdž, koji za sada nije optužen ni za šta, negirao je da je imao neprikladne odnose s Rusijom.\n"Ovo potvrdjue sve moje sumnje o nepravednom, politički motivisanom vladinom nadzoru. Nemam ništa da krijem", rekao je Pejdž u inervjuu u utorak.\nPejdž je bio savetnik za spoljnu politiku u Trampovom izbornom štabu, a ranije je radio kao investicioni bankar u Moskvi. Direktor FBI Džejms Komi je prošlog meseca izjavio da se u okviru istrage mogućeg ruskog mešanja u izbore ispituje i "priroda svih veza pojedinaca povezanih s Trampovom kampanjom i ruske vlade".\nZnačka FBI, ilustracija (Foto: Profimedia)\nU zahtevu za izdavanje naloga za praćenje Pejdža, podnetom na osnovu Zakna o stranom obaveštajnom nadzoru (FISA), navedeni su razlozi zbog kojih se veruje da je Pejdž bio agent ruske vlade i da je namerno bio uključen u obaveštajne aktivnosti u ime Rusije.\nPrema rečima neimenovanih zvaničnka, u zahtevu su, izmedju ostalog, navedeni kontakti koje je Pejdž imao s ruskim operativcem u Njujorku 2013, navodi Vašington post. Pejdž je u julu prošle godine posetio u Moskvu, gde je održao govor u Novoj ekonomskoj školi. Tom prilikom je oštro kritikovao politiku Vašingtona prema Rusiji. Trampovi savetnici tvrde da američki predsednik tokom kampanje nije imao nikakve poslove s Pejdžom i da je njegova uloga bila neformalna.\nfbiistragaTrampov savetnikKarter Pejdž


Nosite istu masku više puta? Prestanite!\nM. P. 17. decembra 2020. 13:48\nJednokratne maske trebalo bi da se nose samo jednom i da se nakon toga bace, ali ima mnogo ljudi koji one hirurške, troslojne maske nose i više puta. Novo istraživanje pokazalo je šta se tačno dešava ako se jednokratna zaštitna maska koristi više puta i koliko to zapravo nije dobro.\nU istraživanju naučnici su, prenosi Dejli Mejl, koristili troslojne hirurške maske, najčešći tip jednokratnih maski. Kada se koriste propisno, dakle jednom, one mogu da isfiltriraju čak tri četvrtine čestica koje se obično nađu u vazduhu i koje su uglavnom odgovorne za infekciju.\nMeđutim, ako se ove maske koriste više puta, mogu da isfiltriraju svega jednu četvrtinu kapljica. To se dešava zbog toga što se maske deformišu prilikom svakog nošenja, kažu stručnjaci.\n„Većina ljudi misli da je bilo kakva maska bolja od nikakve, međutim, to nije tačno“, rekao je koautor studije, dr Đinšang Ši, profesor na univerzitetu Louel.\nUkahao je da jednokratna maska, ukoliko se koristi više puta, može da filtrira čestice veće od pet mikrometara, ali ništa manje od toga.\nOvo istraživanje objavljeno je u medicinskom časopisu Physics of Fluids, a naučnici su se bavili i pitanjem kretanja aerosola. Naučnici su pratili gde tačno aerosoli padaju na masku i kako i da li uopšte preko toga ulaze u nos i pluća.\nNaučnici su došli do saznanja da kada ljudi imaju maske na licu, to menja način kretanja vazduha oko njihovog lica, pa na taj način vazduh ne ulazi direktno u nos ili usta, već prolazi kroz površinu cele maske malim brzinama.\nKada su jednokratne maske nove, isfiltriraju oko 65 odsto čestica. Međutim, ako se nose ponovo, mogu da filtriraju samo 25 odsto. Prema tome, zaključak naučnika jeste da hirurške jednokratne maske nude veoma dobru zaštitu – ali samo ako se koriste propisno, dakle jednokratno.


Poljoprivrednici mogu da konkurišu za obradu napuštenog zemljišta uz minimalne uslove | Biznis.rs\n27.12.2021 17:03 Autor: Stefan Petrović 1\nU 2021. godini otkriveno je novih 1.319 parcela napuštenog državnog poljoprivrednog zemljišta, a ova terenska provera radi se kako bi se što bolje iskoristili...\nU 2021. godini otkriveno je novih 1.319 parcela napuštenog državnog poljoprivrednog zemljišta, a ova terenska provera radi se kako bi se što bolje iskoristili raspoloživi resursi, privukle nove investicije i razvio poljoprivredni sektor.\nTerenska provera je ove godine rađena u Pančevu, Pećincima, Ljuboviji, Krupnju, Sopotu, Barajevu, Velikom Gradištu, Bojniku, Malom Iđošu, Srbobranu, Bačkoj Topoli i Doljevcu. Proveravano je 1.806 parcela, odnosno 1.572 hektara, a pokazalo se da je u gradskim opštinama Beograda, Pančevu i Velikom Gradištu pronađeno najviše napuštenih parcela koje mogu da se iskoriste za poljoprivrednu proizvodnju. Postavlja se pitanje kako će ovi resursi biti iskorišćeni?\nIz Uprave za poljoprivredno zemljište Ministarstva poljoprivrede, šumarstva i vodoprivrede (Uprava) za Biznis.rs kažu da poljoprivredno zemljište – koje je kao takvo upisano u katastru nepokretnosti – može da se koristi isključivo za poljoprivrednu proizvodnju, osim u zakonom određenim uslovima.\nPredmet terenske provere, koju je Uprava sprovela uz podršku Programa Ujedinjenih nacija za razvoj (UNDP), jeste identifikacija državnog poljoprivrednog zemljišta koje je zaparloženo, a cilj je da se obrađuje po povoljnijim uslovima.\n„Cilj je da se ovo zemljište ponudi poljoprivrednicima pod zakonom utvrđenim privilegovanim uslovima koji se ogledaju u tome što je početna cena zakupa na javnom nadmetanju nula dinara (0) za prvih pet godina korišćenja, i u tom periodu je poljoprivrednik dužan da investira u privođenje predmetnog zemljišta nameni za poljoprivrednu proizvodnju“, navodi se u odgovoru Uprave za poljoprivredno zemljište.\nNakon isteka roka od pet godina, ako je predmet zakupa površina manja od 10 hektara, zakupnina iznosi 10 odsto prosečne cene zakupa u jedinici lokalne samouprave na kojoj se nalazi predmetno zemljište. Ako je površina od 10 do 50 hektara, cena zakupa je 40 odsto prosečne cene u opštini, a ako je veća od 50 hektara zakupac će plaćati cenu od 60 odsto prosečne cene u opštini, odnosno gradu na čijem se području nalazi zemljište.\nDruga privilegija koju ističu iz ministarstva jeste to što se na javno nadmetanje može javiti bilo koji poljoprivrednik, sa jedinim uslovom da je nosilac poljoprivrednog gazdinstva u aktivnom statusu, bez obzira na to koliko je dugo gazdinstvo aktivno i gde je prebivalište, odnosno sedište zainteresovanog lica.\nNakon stavljanja u funkciju zemljište može da se koristi za bilo koji vid poljoprivredne proizvodnje, a za površine preko 10 hektara zakupac je obavezan da izvrši investiciono ulaganje u neki oblik poljoprivredne infrastrukture – podizanje\nvoćnjaka, vinograda, sistema za navodnjavanje i slično.\n„Ovo je jedan zakonom utvrđen mehanizam koji služi kao alat kojim država animira poljoprivrednike da uzmu u zakup zemljište koje zahteva značajne investicije u njegovo privođenje nameni za poljoprivrednu proizvodnju, i ove mere već daju ozbiljne efekte nekoliko godina unazad“, kažu iz ministarstva.\nIsključivi način da poljoprivrednik dođe do ovakvog zemljišta jeste javno nadmetanje koje se realizuje na osnovu javnog oglasa koji objavljuje Uprava na zvaničnoj internet prezentaciji, a u samom oglasu je na poseban način označeno zemljište koje se nudi u zakup kao zaparloženo zemljište sa privilegovanim uslovima za zakupce.\n„Početna cena jeste 0 dinara, ali zakupac će biti lice koje ponudi najviši iznos na javnom nadmetanju koje se odvija potpuno digitalnim putem, koji garantuje maksimalnu transparentnost postupka bez mogućnosti bilo kakvih\nnedozvoljenih uticaja na sam tok postupka javnog nadmetanja“, kažu iz ministarstva.\nNakon isteka roka za ponude, rang liste ponuđača će biti objavljene na sajtu Uprave, nakon čega će biti doneti odluke o davanju u zakup koje se, takođe objavljuju na sajtu Uprave za poljoprivredno zemljište i na koje svako zainteresovano lice ima pravo na žalbu.\nPodsetimo, u protekle tri godine, koliko se realizuje ovaj projekat, njime je obuhvaćeno 29 opština i gradova i otkriveno više od 2.000 napuštenih parcela.\nMINISTARSTVO POLJOPRIVREDE POLJOPRIVREDA SRBIJA VLADA SRBIJE ZEMLJIŠTE\nTurističke agencije mogu da konkurišu za državne subvencije\n28.12.2021 #1 Author\nKoliko lazi vise…o minimalnim uslovima….


Unikatni mali stan ispunjen svetlom i prirodom - Moj Enterijer – Kupatila, Nameštaj, Kuhinje, Garniture...\nCelokupan projekat renoviranja ovakvih enterijera postaje još teži kada je potrebno uneti kontrastne teksture i finiše u smislenom/balansiranom maniru. Dizajniran od strane COA Associados studija, EM stan smešten u Sao Paolu, predstavlja jedan od onih domova potpuno izmenjenih jednostavnim uklanjanjem pregradnih zidova i stvaranjem otvorenih planova stambenog prostora, podjednako vedrih i šarmantnih. Mnoge od veoma loše kreiranih površina akumuliranih unutar ovog stana tokom godina, pažljivo su ogoljene kako bi otkrile svoje betonske zidove i plafon.\nPostojeći raspored sastavljen od kuhinje, dnevnog boravka i spavaće sobe, potpuno je izmenjen, dok sada samo kuhinja poseduje svoj zaseban prostor. Izloženi zidovi od cigle, drveni paneli i betonski plafoni, pažljivo su kombinovani sa potpuno novim, monohromatskim podnim površinama, granularnog dizajna, stvarajući vizuelnu konekciju između različitih prostorija. Boja je održavana na minimumu sa teksturnim kontrastima zaduženim za dodavanje preko potrebne unikatnosti enterijeru ovog predivnog stana.\nSpavaća soba i kupatilo poseduju daleko moderniji stil i pristup dizajnu, sa belom kao glavnom bojom po izboru. Pametni sistemi polica u kuhinji zajedno sa predivnim plavim centralnim ostrvom, dodaju zaujedničku površinu unutar ovog renoviranog doma, dok drveni paneli omogućuju relaksirajuću pozadinu. Jednom rečju, celokupan projekat predstavlja sve samo ne svakodnevni i lak projekat koji možemo videti svakoga dana.\nIako je dekorativna paleta ovog stana podjednako skromna kao i njegova kvadratura, on ipak poseduje određenu otvorenost i deluje kao lepršavi brazilski ples, a u nedostatku boja i akcentnih primeraka otvorena kompozicija "umivena" obimnim količinama prirodne svetlosti, zajedno sa izvanrednim minimalističkim teksturama, jednostavno oživljava pred vašim očima.\nPROČITAJTE SLEDEĆI TEKST: Savremeni enterijer pastelnih tonova


BEOGRAD - Direktor Centra za proučavanje terorizma Goran Radosavljević izjavio je juče da su područja BiH i Kosova bili veoma plodno tlo za eskalaciju terorizma i da većina puteva terorista vodi preko Srbije, prenosi Tanjug.\n"Na Kosovu i u Bosni je ostalo mnogo radikalnih pripadnika više islamističkih organizacija, koje se dovode u vezu sa terorizmom", rekao je Radosavljević. "Ne radi se nužno o građanima Kosova ili BiH, pa čak ni samo o građanima islamskih zemalja".\nOn je, na regionalnoj konferenciji "Balkan, kao zapadna kapija terorista i nove protivterorističke tehnologije" rekao da preko Albanije, Kosova i Metohije vodi "zelena transverzala " kojom teroristi, novac, oružje i lažni dokumenti putuju prema zapadnoj Evropi i budućim ciljevima napada.\n"Protivteroristički stručnjaci često govore o putevima koji preko Turske i Bugarske vode preko Makedonije, južne Srbije, Kosova, Sandžaka i BiH", rekao je Radosavljević.\nOn je dodao da Centar, inače organizator skupa, permanentno analizira i koristi iskustva obaveštajnih službi drugih zemalja u kojima se decidno tvrdi da je Balkan postao mesto gde se okupljaju teroristi za dalji prodor prema zapadnoj Evropi.\n"Većina njihovih puteva vodi upravo preko teritorije Srbije", rekao je on.\nRadosavljević je ocenio da Srbija bez logističke i finansijske podrške Zapada ne može sama da zaustavi terorističke aktivnosti. Neophodna je saradnja "jer samo ujedinjeni u akciji, u kojoj će svaka strana iskoristiti svoje prednosti, možemo se nadati uspehu", napomenuo je on.\nEkspert za borbu protiv terorizma Bogdan Maglić ukazao je na neophodnost uvođenja novih tehnologija u borbi protiv tog savremenog društvenog zla.\nOn je rekao da se u Španiji priprema otvaranje Centra za nove tehnologije u borbi protiv terorizma za zapadnu Evropu. On se nada da će isti takav centar za istočnu Evropu biti formiran u Srbiji.\nNa skupu učestvuju stručnjaci za borbu protiv terorizma iz SAD, Francuske, Nemačke, Singapura i SCG.


Naslovna / Fudbal / Domaci fudbal / Terzić: Šaćiri zna gde dolazi, biće manji od makovog zrna\n2018-09-02 10:27 > 10:39\nCrvena zvezda će ove godine igrati Ligu šampiona. Oni će u grupi biti još sa PSŽ, Liverpulom i Napolijem. Evidentno je da na crveno-beli nemaju šta da traže u toj grupi. Toga je svestan i prvi operativac šampiona Srbije, Zvezdan Terzić.\nZveda će od Lige šampiona prihodovati oko 20 miliona evra, ali to ne znači da treba da ima opuštanja.\nProgovorio je i o Šaćiriju i eventualnim provokacijama sa njegove strane.\nDalić: Ne bih želeo Ronalda u tim!\nJokan: Zna Mitar sve, ne treba ja da mu govorim\nBL - Štutgart bez šansi protiv Bajerna\nPrethodna Srećan ti rođendan "Marakano"


Vojvođanski vinari posetili Sajam vina u Veroni - AgroSmart\nutorak, 24. aprila 2018.\nSajam je održan 52. put, a učetsvovalo je 4.380 izlagača iz 36 zemalja. Kako su naveli orgaizatori, u pitanju je poseta veća za 130 izlagača u odnosu na prethodnu godinu, a osim izlagača, sajam i ponudu videlo je oko 128.000 posetilaca iz 143 zemlje.\nViša samostalna saradnica u Udruženju usluga PKV Dragica Samardžić izjavila je tokom posete da je sajam potvrdio „predanost poslovanju i promociji sveta vina“, a prema njenim rečima, učešće ne njemu je značajno sa aspekta prisustva profesionalaca i ostvarenih bilateralnih razgovora na međunarodnom nivou, sa odabranim i akreditovanim kupcima koji dolaze iz celog sveta.\n„Naši vinari su imali priliku da se upoznaju sa načinom predstavljanja drugih zemalja, kao i da degustiraju vina kako bi uporedili kvalitet svojih sa vinima iz celog sveta. Mišljenja smo da Srbija i Vojvodina imaju potencijal u smislu kvaliteta vina i količine za predstavljanje na ovom značajnom sajmu vina u Evropi„, istakla je Samardžić i dodala da je ovom studijskom posetom, PKV nastavila svoje aktivnosti povezivanja privrednih subjekata u regionu.\nDelegacije Vojvodine posetila je i Vinogradarsku zadrugu u Goriškim Brdima, koja je osnovana 1957. godine i do danas je 100 odsto u vlasništvu goriških vinogradara, gde 400 porodičnih vinogradara obrađuje oko 1.000 hektara vinograda. Kako je navedeno, oni godišnje zajedno proizvedu oko 6-8 miliona litara vina, a sa zalihama u podrumima skladište oko 17 miliona litara vina, koje prodaju više od 40 odsto proizvedenog vina na tržištima Amerike, Kanade, Japana, Kine i Evropske unije.\n„Posetom ovoj zadruzi naši vinogradari i vinari imali su priliku da se upoznaju sa svim benefitima koje udruživanje donosi svim zadrugarima. Pored toga, veoma je značajno da članovi zadruge mogu da budu svi proizvođači grožđa bez obzira na površine vinograda što može biti dobar primer za naše neregistrovane male proizvođače koji su prisutni u velikom broju„, rekla je Samardžić.\nVinogradari iz Vojvodine su posetilu i porodičnu turističku farmu „Arkade“ u selu Črniče, gde su se upoznali sa ponudom ove farme koja kroz svoj turistički proizvod plasira sopstvenu proizvodnju i preradu domaćih proizvoda od mesa, voća i povrća, kao i vino proizvedeno u sopstvenim vinogradima. Imanje se prostire na površini od 40 hektara, a porodica Cigoj svoj brend gradi na proizvodnji domaćih proizvoda koje plasira u sopstvenom restoranu. Gostima je na raspolaganju i smeštaj u sobama i apartmanima.\n„Ovo je bio primer dobre prakse kako se kroz turističku uslugu mogu plasirati domaći proizvodi vrhunskog kvaliteta“, rekla je Samardžić.\nsajam samardžić vina


Univerzitetski odjek! - Tag Archive|prostor\nAutor: Milan Damjanović - 25.11.2020\nRazgovor sa prepoznatljivim dvojcem Dušanom Čavićem i Dušanom Šaponjom, autorima emisije „Marka Žvaka”, biće održan sutra, 26. novembra, od 18 časova i 30 minuta na Fejsbuk stranici PROSTOR. Kroz razgovor, dvojica Dušana osvrnuće se na 20 godina …\nAutor: Slavica Trifunović - 15.11.2020\nFilmovi “Ljubav”, “Loop”, “Strano telo” i “Utopija” prikazani su na šestoj po redu večeri kratkog filma organizovanoj u kulturnom centru Prostor u Petrovaradinu. Foto: Slavica Trifunović Reditelj filmova “Ljubav” i “Strano telo” je Dušan Zorić, …\nAutor: Milan Damjanović - 09.11.2020\nVeče kratkih filmova 6.0 u Prostoru\nProjekcija kratkih filmova “Strano Telo”, “Ljubav”, “Utopija” i “Loop” biće održana u četvrtak, 12. novembra, od 19 časova u kreativnom centru PROSTOR u Petrovaradinu. Osim projekcije, tri mlada autora Milana Nikić, Dušan Zorić i Matija Gluščević …\nAutor: Danijela Andulajević - 17.04.2019\nKada se spoje zanimljiv i besplatan koncept speed dating-a sa nezaposlenom kvalifikovanom omladinom, dobije se dvadeset i troje mladih polaznika kursa ,,My Career from Zero to Hero”. Kao na svakom drugom dejtu, tako je i ovde suština u tome da što …\nAutor: Marijana Đurić - 08.02.2019\nObnova Omladinskog kreativnog centra (OKCe) završena je početkom meseca, dve godine nakon što je grupa mladih studenata dobila pravo na korišćenje ovog prostora. Centar se nalazi u Ulici Braće Jovandić 7, i biće dostupan mladima uzrasta od 18 do 30 …


BEOGRAD - Sve je spremno da Vlada Srbije na današnjoj sednici donese rezoluciju o platformi za pregovore o budućem statusu Kosova i Metohije, koja će se ubrzo zatim naći pred poslanicima Skupštine Srbije.\nUsvajanjem rezolucije Srbija će na pregovaračkom stolu imati zvanični dokument, koji je rezultat konsenzusa postignutog između srpske vlade, predsednika Srbije Borisa Tadića i parlamentarnih stranaka. Takođe, uskoro se očekuje i obelodanjivanje sastava srpskog pregovaračkog tima, u kome, kako Glas saznaje, najverovatnije neće biti Boris Tadić.\n"Jednostavno, nema razloga da predsednik Tadić bude u timu. Mi, na kraju krajeva, razgovaramo sa svojom pokrajinom. Ulaskom predsednika u srpski pregovarački tim dao bi se preveliki značaj albanskom pregovaračkom timu, koji nema status državnog tima. Ipak, predsednik Tadić nije zatvorio vrata razgovorima i njegov stav umnogome će zavisiti i od poruke koju dobije od predsednika Rusije Vladimira Putina", kaže za naš list izvor blizak predsedniku Srbije.\nPortparol Demokratske stranke Srbije Andreja Mladenović izjavio je da će pregovarački tim "biti reprezentativan" i da nije važno da li će ga voditi jedna, dve ili više osoba, već da u njemu budu ljudi koji poznaju problem Kosova i Metohije i uživaju poverenje međunarodne zajednice. Prema Mladenovićevim rečima, teško je očekivati da u pregovaračkom timu direktno učestvuju stranci, ali nije isključio mogućnost da budu uključeni kao savetnici.\nPotpredsednik SPO-a Srđan Srećković rekao je za Glas da rezolucija, u suštini, neće odstupati od plana Vlade Srbije. "Tražimo da granice Kosova i Metohije prema Albaniji i Makedoniji budu granice SCG, da se konstituiše dvadesetak opština sa većinskim srpskim stanovništvom, koje bi imale visok stepen decentralizacije. Takođe, neophodna je eksteritorijalnost sa međunarodnom vojnom zaštitom crkava i manastira - objasnio je Srećković i dodao da očekuje jedinstvo po ovom pitanju. Nacrt predloga rezolucije već je dostavljen nekim šefovima poslaničkih grupa, koji su juče imali sastanak sa Koštunicom, gde je trebalo da iznesu eventualne eventualne primedbe na tekst tog dokumenta.\nP. P. - J. J.


Prodaja 12,4 hektara zemljišta na tri lokacije - Vesti : BGinfo - Beograd na dlanu - Sve o Beogradu\nLicitacija i otvaranje ponuda za lokacije u Ovči, Batajnici i na Banjici sprovešće se u Direkciji za građevinsko zemljište i izgradnju Beograda u toku sledeće nedelje, kada ističe rok za podnošenje ponuda za kupovinu ukupno 12,4 hektara građevinskog zemljišta u javnoj svojini Grada Beograda. Ukupna početna cena zemljišta na sve tri lokacije je 796,4 miliona dinara.\nPrvo otvaranje pristiglih ponuda biće u utorak, 20. septembra, za otuđenje zemljišta namenjenog za izgradnju komercijalniog kompleksa u Ovči površine 2,7 hektara, na kome je moguća izgradnja kompleksa od blizu 54.000 kvadratnih metara. Početni iznos za otuđenje građevinskog zemljišta na ovoj lokaciji je 71.866.292,19 miliona dinara, odnosno 2.643,99 dinara po metru kvadratnom, prema proceni koju je izradila Uprava javnih prihoda Grada Beograda.\nNa dnevnom redu Komisije za građevinsko zemljište u petak, 23. septembra, naći će se otvaranje ponuda za 7,5 hektara zemljišta u blizini Batajničke petlje, planiranog za privredne delatnosti. Na zemljištu je dozvoljena izgradnja objekata površine 44.656,80 metara kvadratnih, a početni iznos koji investitori moraju da ponude je 657.589.987,00 dinara, odnosno 8.835,25 dinara po metru kvadratnom, koliko je procenila Uprava javnih prihoda Grada Beograda.\nIstog dana održaće se i javno nadmetanje za otuđenje lokacije na Voždovcu, uz Baštovansku ulicu, površine 2.296 metara kvadratnih, koja je planirana za sportske namene. Investitori će licitaciju početi iznosom od 67.140.917,76 dinara, koliko je Uprava javnih prihoda Grada Beograda procenila tržišnu vrednost ovog zemljišta, a pobednik licitacije će biti u mogućnosti da sagradi sportski kompleks sa sadržajima koji podrazumevaju otvorene i zatvorene objekte.


Zanimljivosti dana : Vlasnik kompanije svakom svom radniku poklonio po 150.000 dolara!\nAmerikanac turskog porekla Hamdi Ulukaja došao je u SAD kao siromašni imigrant sa željom da ostvari svoj američki san.Na kraju je ipak je uspeo u tome i danas ga deli sa radnicima koji rade u njegovj komaniji...\nBogastvo Hamidija danas se procenjuje na dve milijarde dolara,deo tog ogormnog bogastva koje je steko on je odlučio da vrati onima koji su mu pomogli na njegovom putu.\nVlasnik Hamdi Ulukaj rešio je da podeli radnicima 10 odsto akcija kompanije "Chobani" to jeste najpopularnijeg američkog brenda grčkog jogurta "Chobani".\nTako će skoro 2.000 radnika ove kompanije dobiti oko 150.000 dolara, ali ako se kompanija proda ili izađe na berzu, vrednost nagrade bi mogla da dostigne i milion dolara,procenjuju analitičari i piše u tekstu koji donosi New York Times..\nNa ovaj neobičan i zanimljiv način Ulukaja je svojim radnicima darovao pravo bogatstvo.\nSvoj postupak je jednostavno obrazložio – oduvek mu je bio san da se oduži ljudima koji su mu pomogli da dođe do uspeha. U SAD se doselio 1994. godine i nije znao ni engleski jezik, a uskoro je pokrenuo pogon za proizvodnju feta sira.\nSve se preokrenulo kada je 2005. kupio propalu fabriku jogurta i krenuo u stvaranje svog brenda koji mu je počeo donositi više od milijardu dolara prihoda godišnje.


otvaranje tag - Boom93\nEvropska komisija je u ovogodišnjem izveštaju o Srbiji u procesu evropskih integracija preporučila otvaranje klastera 3 (konkurentnost i inkluzivni rast) i...\nU Tokiju danas, godinu dana posle roka zbog korona virusa, počinju Olimpijske igre, kojima neće prisustvovati gledaoci, sponzori, kao ni priličan broj...\nDanas se otvara Gradski bazen,ulaz besplatan\nLetnja sezona na Gradskom bazenu otvara se danas u 10 časova, ulaz za sve građane besplatan.\nZatvoreni i otvoreni tržni centri u Srbiji od danas ponovo mogu da rade od 6 do 22 časa, navodi se u Naredbi ministra zdravlja Zlatibora Lončara koja je...\nOd ponedeljka, 12. aprila, svakog radnog od 6 do 22 časa, zatvoreni i otvoreni trgovinski centri i slične maloprodaje ponovo mogu da nastave sa radom.\nPožarevljani ipak neće na klizanje od ponedeljka\nKako je saopšteno iz Spotskog centra Požarevac, usled visokih temperatura, sezona rada klizališta čiji je početak prvobitno najavljen za 4. januar se odlaže.\nVučić: Sutra otvaranje kovid bolnice u Kruševcu\nPredsednik Srbije Aleksandar Vučić saopštio je da je nova kovid bolnica u Kruševcu završena u rekordnom roku i da će sutra biti otvorena.\nZavičajnom muzeju u Petrovcu na Mlavi, otvorena je izložba povodom 20 godina rada ove ustanove. Ovom prilikom predstavljena je i nova stalna postavka koju čine...


Početak/Društvo/Uskoro vodovod i kanalizacija na Loznom kalemu\nNiške Vesti15. jula 2016.\nDo početka septembra trebalo bi da na tenderu bude izabran izvođač radova za gradnju vodovoda i kanalizacije na lokaciji Lozni kalem kod Niške Banje.\nGradsko veće je usvojilo rešenje o sufinansiranju projekta I faze komunalnog opremanja Loznog kalema sa 38 miliona dinara. Još toliko sredstava će u ovo infrastrukturno opremanje biti uloženo iz republičke kase pa je ukupna vrednost projekta 76 miliona dinara, rečeno je na Veću.\nPostupak javne nabavke je u toku, a do 6. septembra bi trebalo i da bude odabran izvođač radova na Loznom kalemu. Predviđena je izgradnja sekundarnog vodovoda, atmosferske i kanalizacije za otpadne vode.\n„Radimo ovaj projekat jer je u interesu Grada i Nišlija. Ta zona neće funcionisati dok se potpuno ne opremi, ali ovo mora da se radi u skladu sa raspoloživim sredstvima i u fazama. Ne uređuje se samo deo koji je namenjen izgradnji akva-parka već cela lokacija“, rekao je gradonačelnik Niša Darko Bulatović.\nKasnije je u planu i izgradnja i asfaltiranje puta do ove lokacije, rekao je većnik Mihajlo Zdravković.\nPodsećamo da je na ovoj lokaciji najavljena izgradnja akva parka, a aprila je potpisan Memorandum o razumevanju između Grada i crnogorske kompanije “Aqaterra solutions doo”, koju zastupa Sahret Hajdarpašić, investitor koji je izgradio akva-park u Budvi. Kompleks bi, kako su tada najavili, trebalo da sadrži otvoreni i zatvoreni deo, i da se prostire na 5,5 hektara, koje će grad besplatno ustupiti ovom investitoru na Loznom kalemu. Međutim priprema oko izgradnje trenutno je u zastoju, zbog akva parka u Budvi.\n“Ivestitor je zamolio da ga u narednih mesec, dva ne diramo, jer u Budvi otvara veliku investiciju“, rekao je ranije Ljubivoje Slavković, bivši zamenik gradonačelnika.\nNa ovoj lokaciji nakon ustupanja zemljišta za gradnju akva-parka ostaje slobodno još 25 hektara.\nakvapark gradnja Gradsko veće izgradnja kanalizacije kanalizacija lozni kalem vodovod


Grad Beograd raspisao tender za gradnju fabrike za preradu otpadnih voda\nDirekcija za gradsko zemljište i izgradnju Beograda objavila je tender za projektovanje i izgradnju postrojenja za prečišćavanje otpadnih voda “Međulužje” u Mladenovcu vredan 96 miliona dinara. Posle prerade prečišćena voda iz kanalizacije biće ispuštana u reku Jablanicu.\nNaselje Međulužje, koje ima skoro 6.000 stanovnika, nema kanalizaciju, a izgradnja postrojenja, kako su ranije tvrdili nadležni, je uslov da kanalizaciona mreža bude izgrađena.\n“Postrojenje za prečišćavanje otpadnih voda u Međulužju će prečišćavati otpadne vode iz kanalizacione mreže za domaćinstva, a prečišćena voda će se ispuštati u reku Jablanicu pošto njen kvalitet bude podignut na neophodni nivo u skladu sa propisima za ispuštanje u otvorene vodotokove”, navela je Direkcija u saopštenju.\nProjektom će biti predviđena fazna izgradnja postrojenja, u skladu sa planiranim širenjem kanalizacione mreže na ovom području, čime će se obezbediti dovoljni kapaciteti za priključenje budućih korisnika.\nDirekcija je objavila i tendere za izgradnju vodovoda za vrtić Oblačak u naselju Padina i kanalizacije u park-šumi Zvezdara.\nDirektor Direkcije za građevinsko zemljište i izgradnju Beograda Branislav Popović podsetio je da su već ugovorena izgradnja dva manja postrojenja za prečišćavanje otpadnih voda, u Pinosavi i Belom Potoku.\n“Za ovu godinu odobreno nam je oko 9,3 milijarde dinara za sve projekte, što znači da će trend ulaganja u saobraćajnu, putnu, kanalizacionu i vodovodnu mrežu biti nastavljen”, najavio je Popović.\nOstala četiri postrojenja trebalo bi da budu izgrađena u Krnjači, Batajnici, Vinči i Ostružnici. Gradnja svih pet fabrika trebalo bi da košta oko 500 miliona evra.\nTagovi: prečišćavanje otpadnih voda\nPočetna » Vesti » Voda » Grad Beograd raspisao tender za gradnju fabrike za preradu otpadnih voda


BBC: Napad u Parizu odgovara Le Penovoj\nM. D. 21. aprila 2017. 10:28\nPredsednička kandidatkinja ultradesničarske stranke u Francuskoj Marin le Pen mogla bi najviše da „profitira“ od sinoćnjeg napada u Parizu, navodi Bi-Bi-Si (BBC).\nPrema njihovim navodima, moguć je i obrt, tj. da se glasači okrenu „iskusnom konzervativnom političaru“, Fransoa Fijonu, kome je popularnost znatno opala zbog nedavnog skandala i optužbi o nepotizmu.\nBBC ističe da je previše rano kako bi se prave posledice napada na izbore procenile, ali da su centrista i krajnji levičar, Emanuel Makron i Žan-Luk Melanson „svesni da ih malo ljudi vidi kao teškaše kada je reč o bezbednosnoj politici“.\n„Saosećam i stojim uz naše bezbednosne snage koje su opet bile meta“, napisala je ona na Tviteru.\nFijon je na istoj društvenoj mreži takođe odao počast „bezbesnosnim snagama koje žrtvuju svoje živote kako bi zaštitili naše“.\nNezavisni kandidat Emanuel Makron rekao je na televiziji da je „prva dužnost predsednika da štiti“ i izrazio solidarnost za policijom.


Srbija i Srpska grade hidroelektrane na Drini – Bajina Bašta-Tara-Drina\nObjavio BBasta.info•\t16/09/2010• 23:08• Bajina Bašta, Drina, Sela\nGeneralni direktori Elektroprivrede Srbije i Elektroprivrede Republike Srpske, Dragomir Marković i Branislava Milekić, potpisali su danas u Vladi Srbije Sporazum o saradnji na izradi tehničke dokumentacije za izgradnju hidrolektrana na srednjoj Drini, čija će ukupna vrednost biti oko 820 miliona evra.\nPotpisivanju sporazuma su prisustvovali ministar rudarstva i energetike Srbije Petar Škundrić, ministar privrede, energetike i razvoja Republike Srpske Slobodan Puhalac i državni sekretar u Ministarstvu ekonomskog razvoja Italije Stefano Salja.\nNa konferenciji je istaknuto da se očekuje da će prvi kilovat sati iz tih hidroelektrana biti proizvedeni tek 2016. godine.\nMarković je naveo da će hidroelektrane na srednjoj Drini biti izgrađene na tri lokacije – Rogačica, Dubravica i Tegare, ukupna instalisana snaga hidrocentarala iznosiće više od 300 megavata, a godišnje će moći da proizvode oko 1.200 gigavat sati električne energije.\nOn je rekao da se danas potpisanim sporazumom između dve elektroprivrede definiše plan aktivnosti koje zajednički treba da se sprovedu, a koje su već započete i dodao da je Elektroprivreda Republike Srpske već zaključila ugovore za izradu investiciono- tehničke dokumentacije sa institutom „Jaroslav Černi“.\n„Ovo je nastavak tesne saradnje naših elektroprivreda za zajedničke projekte na reci Drini, počelo je sa projektom gornje Drine, a sada se nastavlja sa srednjom Drinom,“ rekao je Marković.\nMilekićeva je objasnila da danas potpisani sporazum podrazumeva zajedničko finansiranje studija izvodljivosti, opravdanosti i uticaja na životnu sredinu.\nOna je podsetila da su EPS i Elektroprivreda Republike Srpske ranije potpisale protokol o saradnji za izradu tehničke dokumentacije na gornjoj Drini, gde se planira izgradnja četiri hidroelektrane Buk Bijela, Foča, Paunci i Sutjeska, ukupne vrednosti 435 miliona evra.\nInstalisana snaga tih hidroelektrana, kako je rekla, iznosiće 238 megavata, a godišnja proizvodnja struje iz tih hidroelektrana biće 800 gigavat-sati električne energije.\nMilekićeva je predočila da je raspisan javni poziv za izbor strateškog partnera za ta postrojenja, koji će zajedno sa EPS-om i Elektroprivredom RS učestvovati u realizaciji tih projekata, koji su se pokazali ekonomski opravdani i da je za njih do sada urađena studija izvodljivosti i idejno rešenje.\nŠkundrić je istakao da potpisani sporazum pruža mogućnost za realizaciju strateške saradnje Srbije, Republike Srpske i Italije, kao i mogućnost za podsticanje regionalne saradnje u energetici u jugoistočnoj Evropi.\nPuhalac je kazao da Sporazum o saradnji na izradi tehničke dokumentacije za izgradnju hidroelektrana na srednjoj Drini predstavlja nastavak aktivnosti i prethodne saradnje između Srbije i Republike Srpske radi zajedničke realizacije projekata na Drini, koja se smatra jednim od najplemenitijih hidropotencijala u Evropi za proizvodnju čiste energije.\nStrateški partneri u oblasti proizvodnje električne energije iz Srbije, Italije i Republike Srpske, koji će realizovati zajedničke energetske projekte su EPS, preduzeće „Seči energija“ i Elektroprivreda RS.\nU Vladi su potpisana i dva preliminarna sporazuma između srpskih i italijanskih kompanija koja treba da doprinesu realizaciji projekata na Drini.


Vesti online / Sport / Tenis / Lajović bez glavnog žreba u Buenos Ajresu\nLajović bez glavnog žreba u Buenos Ajresu\nSrpski teniser Dušan Lajović nije uspeo da se plasira u glavni žreb turnira u Buenos Ajresu, pošto je na poslednjem koraku kvalifikacija izgubio od Italijana Alesandra Đanezija 6:3, 3:6, 6:1.\nLajović je poražen od 127. igrača sveta, 32. mesta slabije rangiranog, nakon sat vremena i 42 minuta. Srbija će u glavnom gradu Argentine imati samo jednog predstavnika, Janka Tipsarevića, koji je dobio specijalnu pozivnicu organizatora i na startu igra protiv Aleksandra Dolgopolova iz Ukrajine.\nTurnir u Buenos Ajresu, na šljaci, igra se za nagradni fond od 624.340 dolara.\nATP turnir u Buenos Ajresu\nTENIS Srbi tihuju: Marej i Đoković - Ista meta, isto odstojanje\nTENIS RG:Odlučeno kada će Novak i ostali Srbi na teren\nTENIS Srbin na Srbina u Ženevi


Путинова победа чиста као суза\nPutinova pobeda čista kao suza\nSvako ko iznosi teze da je Vladimir Vladimirovič Putin predsedničke izbore u Ruskoj Federaciji dobio nekakvim nelegalnim sredstvima jednostavno rečeno laže. Ovo pišem pod punom odgovornošću u svakom pogledu kao neko ko je bio svedok odvijanja tih izbora u svojstvu posmatrača.\nSvakako, ovo nije tema koja bi nešto naročito trebalo da zanima naše sugrađane, ali ona je odličan pokazatelj bestidne manipulacije tzv.građanske elite koja iz dubine duše mrzi svakog lidera koji nosi određeni autoritet i sprovodi politiku zaštite nacionalnih interesa.\nPosmatrajući bes te samozvane elite u Moskvi, koja se pretežno sastoji od ultrabogatih oligarha koji su svoje bankovne račune nemilice uvećavali dok je Rusija propadala po raspadu SSSR, kao da sam gledao DOS-ovske prvoborce koji jednako na isti način kukaju i cmizdre jer Vučić pobeđuje u Srbiji. Na isti način kako se Vučiću osporavala ubedljiva pobeda u Srbiji, osporava se i Putinova pobeda u Ruskoj Federaciji.\nValjda zbog činjenice da tako strašan poraz propalih pljačkaških politika mnogo boli i što će i narednih godina svi ti koji su oglodali ruske i srpske budžete morati da budu van domašaja „košnice sa medom“. Njihovi poslednji trzaji su manipulisanje preko mreže njihovih medija kako su izbori bili pokradeni.\nKLJUČNI DOKAZ „KRAĐE“\nTako su recimo Putinu pokušali da ,,dokažu“ kako se negde na nekom biračkom mestu jasno videlo da se ubacuju popunjeni listići u kutije. Jedino što namerno zaboravljaju da kažu je činjenica da je to snimak Ruske Centralne izborne komisije koja je pokrila više od 80 odsto biračkih mesta kamerama, te da je sam CIK prijavio tu nepravilnost i poništio izbore na tom biračkom mestu, inače jednom od preko 94 000 koliko ih ima u Rusiji.\nDa rezimiramo, ključni ,,dokazi“ za navodnu Putinovu krađu su im bili snimci zvaničnog državnog organa i to ne više od njih pet. Znači, pet biračkih mesta je ,,dokaz“ da je cela Rusija bila pokradena. Da li ljudi koji ovo tvrde, a posebno koji ovo šire po našim medijima, imaju svest kakve gluposti pišu i izgovaraju?\nRusi su glasali da im se, ne daj Bože, elite koje su pre Putina ljuštile Rusiju u svakom pogledu više nikada ne vrate. Svakako je nerealno očekivati da u Podmoskovlju glasaju za Putina, kao što je nerealno očekivati da na Dedinju glasaju za Vučića. Dodatno, Rusi su Putinu dali toliku podršku zato što su time izrazili svoj otpor bestidnoj zapadnoj politici koja se vodi protiv Rusije.\nOsvojiti preko 50 miliona glasova u zemlji u kojoj imate 109 miliona birača samo je pokazatelj žestokog otpora naroda koji veruje da lider kome su ukazali toliko poverenje može svoju zemlju da izvede na pravi put. Tu ne pomažu pare oligarha, niti bilo kakvi pritisci.\nJednako je i sa Srbijom. Može samozvana elita da mrzi Vučića od jutra do mraka, ali Dedinje i Vračar nisu Srbija. Tu žive uglavnom oni koji su od Srbije i naroda uzeli. Narod glasa za onog koga oseća da je deo njega, što svakako na Dedinju nikada neće osetiti za Vučića. To je jedina istina srpskih i ruskih izbora, koliko god se lažnim ruskim i srpskim elitama to ne dopada.


Osmani: Kosovo neće formirati Zajednicu srpskih opština GracanicaOnline.Info\nOsmani: Kosovo neće formirati Zajednicu srpskih opština\nKosovska predsednica Vjosa Osmani izjavila je za nemački list “Ziddojče cajtung“ da Vlada u Prištini neće dozvoliti formiranje Zajednice srpskih opština, preneli su mediji na albanskom. Kako mediji prenose, formiranje ZSO bilo bi, po mišljenju Osmanijeve „samo preliminarna faza za Srbiju da uspostavi drugu Republiku Srpsku“.\nKosovska predsednica dodala je da Priština ne želi „još jednu nefunkcionalnu državu, kao što je Bosna i Hercegovina“.\nOsmani je navela da je Ustavni sud u Prištini krajem 2015. godine utvrdio da je formiranje ZSO neustavno i isključila mogućnost izmene kosovskog Ustava, kako je to tada najavila Evropska unija, a početkom jula i američki diplomata Metju Palmer.\n„Nećemo menjati Ustav niti dozvoliti da se ujedinjenjem gradova stvori monoetnička struktura moći u našoj zemlji. To nije u našem interesu, niti u interesu regiona ili naših saveznika“, rekla je Osmani.\nTags: Vjosa Osmani Kosovo neće formirati Zajednicu srpskih opština\nPrevious Kurti podržava otvaranje arhive: Nemamo šta da krijemo\nNext Gervala: Kosovo nastavlja sa lobiranjem u međunarodnim organizacijama\n21. oktobra 2021., 01:44


Novi investicioni program TAP Portugala - Aviatica\nTAP Portugal započeo primenu novog investicionog programa\nPortugalski TAP je najavio novi investicioni program koji uključuju rebrendiranje regionalnog prevoznika Portugalia, renoviranje putničke kabine, ali i ukidanje nekih linija.\nDatum / Date: 24.01.2016.\nNovi vlasnik portugalske avio kompanije TAP Portugal je konzorcijum predvođen Dejvidom Nilemanom (David Neeleman), osnivačem i vlasnikom američke avio kompanije jetBlue.\nNovi vlasnik je najavio i investicioni plan koji je već počeo da se primenjuje i koji će trajati u naredne dve godine.\nPrema ovom planu regionalni avio prevoznik Portugalia, koji je u stoprocentnom vlasništvu TAP-a biće preimenovan u TAP Express. Ovom prevozniku će biti dodeljena i linija između Lisabona i Porta koja će postati šatl servis sa letovima između dva grada na svakih sat vremena.\nTAP Portugal će uložiti i 60 miliona evra u renovinaranje putničke kabine u svojoj floti, a planirano je i ulaganje dva miliona evra u razvoj nove digitalne rezervacione platforme.\nPrema planu koji je nedavno predstavljen javnosti, TAP će ojačati saobraćaj prema Severnoj Americi, a to će postići nabavkom dva nova aviona Airbus A330-200 čije priključenje floti se očekuje do juna.\nUjedno plan predviđa i ukidanje nekih neisplativih linija, a prve će stradati one koje povezuju Porto sa Barselonom, Briselom, Rimom i Milanom. Takođe će biti ukinute i linije iz Lisabona do Bogote (vezano sa Panamom), Geteborga, Hanovera, Zagreba, Budimpešte i Bukurešta.


Potpisan protokol o izgradnji novog mosta na Drini kod Bačevaca – Bajina Bašta-Tara-Drina\nObjavio BBasta.info•\t24/09/2010• 17:25• Bajina Bašta, Drina, Privreda, Sela\nBANJALUKA, 24. septembra 2010. (Beta) – Republika Srpska (RS) i Srbija su danas sklopile sporazum o izgradnji mosta preko Drine vrednosti 1,5 miliona evra.\nMinistar Čubrilović je izjavio da da bi 2012. godine trebalo da počne izgradnja mosta izmedju mesta Bačevac i Fakovića, dužine oko 200 metara.\nČubrilović je novinarima rekao da će izgradnju mosta finansirati Vlada Srbije, a pristupne puteve – koji nisu uračunati u vrednost projekta, gradiće Srbija i RS, svaka na svojoj strani.\n„Ovaj most je dobio prioritet u odnosu na neke druge objekte jer je Srbija pokazala poseban interes za njegovu izgradnju“, kazao je Čubrilović.\nTo je treći most izmedju RS i Srbije, za čiju izgradnju sredstva u celosti obezbedjuje Srbija, rekao je Čubrilović.\nMinistar Oliver Dulić je rekao da će novac za izgradnju mosta i pristupnog puta biti obezbedjen u državnom budžetu Srbije za iduću godinu.\nDulić je ocenio da je taj projekat još jedan od primera „uspostavljanja sve boljih odnosa istog naroda koji se gleda preko granice“.\n„U ovom slučaju pričamo o konkretnom projektu koji može da bude realizovan u veoma kratkom roku i koji će gradjanima sa dve strane Drine doneti ne samo dobre veze, već i potencijal za privredni rast i razvoj, a time i bolju budućnost“, kazao je Dulić.\nProtokol o izgradnji mosta izmedju Bačevaca i Fakovića Vlada RS je odobrila u maju ove godine.


Prioriteti Erazmus+ programa – Erasmus+ Srbija\nErazmus+ program nastoji da u periodu 2021-2027 omogući učešće još većem broju učesnika i širem spektru organizacija. S tim u vezi, novi program ističe inkluzivnost, zelene inicijative i digitalizaciju kao ključne i najvažnije prioritete koje podržava kroz niz finansijskih mehanizama, zatim jačanje građanskih vrednosti, dijalog kultura, toleranciju i razumevanje društvenog, kulturnog i istorijskog nasleđa.\nInkluzija i različitost\nProgram nastoji da promoviše jednake mogućnosti i pristup, inkluziju, različitost i pravičnost u svim svojim aktivnostima.\nU središtu ovih ciljeva su organizacije i učesnici sa smanjenim mogućnostima. Imajući to na umu, program stavlja na raspolaganje mehanizme i resurse koji će ih učiniti dostupnim različitom krugu učesnika.\nDa bi se primenili ovi principi, osmišljena je Strategija inkluzije i različitosti koja pokriva sve delove programa kako bi podržala lakši pristup finansiranju za širi spektar organizacija i bolji pristup većem broju učesnika sa smanjenim mogućnostima.\nOva strategija ima za cilj da pomogne u rešavanju različitih prepreka sa kojima se ciljne grupe mogu suočiti, a koje im mogu ometati učešće i kao samostalni faktor i u kombinaciji između njih:\n• Invaliditet: Podrazumeva fizička, mentalna, intelektualna ili senzualna oštećenja koja u interakciji sa različitim preprekama mogu da ometaju nečije puno i efikasno učešće u društvu.\n• Zdravstveni problemi: Prepreke mogu da nastanu zbog ozbiljnih zdravstvenih problema, uključujući teške bolesti, hronične bolesti ili bilo koju drugu fizičku ili mentalnu zdravstvenu situaciju koja sprečava učešće u programu.\n• Prepreke povezane sa sistemima obrazovanja i obuka: Pojedinci koji se iz različitih razloga bore da se uključe u sisteme obrazovanja i osposobljavanja, koji rano napuštaju školu i odrasli sa niskim kvalifikacijama mogu se suočiti sa ovim preprekama. Obrazovne poteškoće, iako mogu biti povezane i sa ličnim okolnostima, uglavnom su rezultat obrazovnog sistema koji stvara strukturna ograničenja i/ili ne uzima u obzir posebne potrebe pojedinca.\n• Kulturološke razlike: Predstavljaju značajne prepreke u učenju uopšte, pogotovo za ljude sa migrantskim ili izbegličkim statusom (posebno novopridošlim migrantima), za ljude koji pripadaju nacionalnoj ili etničkoj manjini, za korisnike znakovnog jezika, za ljude koji imaju lingvističke poteškoće.\n• Ekonomske barijere: Ekonomski nedostaci poput niskog životnog standarda, niskih primanja, učenika koji moraju da rade da bi se izdržavali, zavisnosti od sistema socijalne zaštite, dugotrajna nezaposlenost, siromaštvo mogu predstavljati prepreku.\n• Prepreke povezane sa diskriminacijom: Prepreke se mogu javiti kao rezultat diskriminacije povezane sa polom, uzrastom, etničkom pripadnošću, religijom, uverenjima, seksualnom orijentacijom, invaliditetom ili kombinacijom dve ili više pomenutih prepreka.\n• Geografske prepreke: Život u udaljenim ili ruralnim oblastima, u perifernim regionima, u gradskim predgrađima, u oblastima sa ograničenim javnim prevozom, ili manje razvijenim područjima može predstavljati prepreke.\nViše o učešću osoba sa smanjenim mogućnostima u Erazmus+ programu, pogledajte na stranici Inkluzija u programu Erazmus+.\nKriza KOVID-19 istakla je značaj digitalnog obrazovanja za digitalnu transformaciju koja je potrebna Evropi.\nPosebno je naglasila povećanu potrebu da se iskoristi potencijal digitalnih tehnologija za podučavanje i učenje i da se razviju digitalne veštine za sve.\nU skladu sa strateškim prioritetima Akcionog plana za digitalno obrazovanje (2021-2027), program ima za cilj da podrži ovaj poduhvat kako bi se uključili učenici, nastavnici, omladinski radnici, mladi i organizacije na putu ka digitalnoj transformaciji.\nProgram bi trebalo da dosegne veću ciljnu grupu unutar i izvan Unije većom upotrebom informacionih, komunikacionih i tehnoloških alata, kombinovanjem fizičke mobilnosti, virtuelnog učenja i virtuelne saradnje.\nProgram će podržati razvoj obrazovnog digitalnog ekosistema visokih performansi izgradnjom kapaciteta i kritičkog razumevanja u svim vrstama institucija obrazovanja i obuka na temu kako iskoristiti mogućnosti koje nude digitalne tehnologije za podučavanje i učenje na svim nivoima i za sve sektore kako bi se razvijali planovi digitalne transformacije.\nProgram će takođe podržati akcije čiji je cilj unapređenje digitalnih veština i razvoj kompetencija na svim nivoima društva i za sve. Fokus će biti na podsticanju osnovnih i naprednih digitalnih veština, kao i digitalne pismenosti.\nBiće uspostavljen Evropski centar za digitalno obrazovanje kako bi se poboljšala koordinacija digitalnog obrazovanja na nivou EU i doprinelo istraživačkoj razmeni dobre prakse i istraživačkog eksperimentisanja.\nCilj centra će biti podrška državama članicama kroz bližu međusektorsku saradnju; mreža nacionalnih savetodavnih službi o digitalnom obrazovanju za razmenu iskustava i dobre prakse o faktorima koji omogućavaju digitalno obrazovanje; povezivanje nacionalnih i regionalnih inicijativa i strategija digitalnog obrazovanja; povezivanje nacionalnih vlasti, privatnog sektora, stručnjaka, pružalaca obrazovanja i obuke i civilnog društva putem agilnijeg razvoja politike i prakse u digitalnom obrazovanju. Štaviše, Centar će pomoći u nadgledanju primena Akcionog plana za digitalno obrazovanje.\nŽivotna sredina i borba protiv klimatskih promena\nŽivotna sredina i klimatske akcije su ključni prioriteti za EU sada i u budućnosti.\nEvropski zeleni dogovor je nova evropska strategija rasta koja prepoznaje ključnu ulogu škola, institucija za obuku i univerziteta da se angažuju sa učenicima, roditeljima i širom zajednicom na promenama potrebnim za uspešnu tranziciju kako bi postali klimatski neutralni do 2050.\nErazmus+ program će stoga biti ključni instrument za izgradnju znanja, veština i stavova o klimatskim promenama i održivom razvoju kako unutar Evropske unije, tako i šire.\nProgram Erazmus+ povećaće broj mogućnosti za mobilnost u zelenim poljima koja gledaju unapred, koja podstiču razvoj kompetencija, poboljšavaju izglede za karijeru i angažuju učesnike u predmetnim oblastima, koje su strateške za održivi rast naše planete, sa posebnom pažnjom na ruralni razvoj (održiva poljoprivreda, upravljanje prirodnim resursima, zaštita zemljišta, bio-poljoprivreda).\nŠtaviše, Erazmus+, čija je srž mobilnost, promoviše održive vidove transporta i odgovornije ponašanje.\nBudući da je životna sredina i borba protiv globalnog zagrevanja horizontalni prioritet za odabir projekata, prioritet će biti dat projektima usmerenim na razvoj kompetencija u različitim oblastima od značaja za održivost životne sredine.\nProgram podržava upotrebu inovativnih praksi kako bi učenici, zaposleni i omladinski radnici postali istinski faktori promene (npr. ušteda resursa, smanjenje potrošnje energije i rasipanja, kompenzacija emisije ugljeničnog otiska, odlučivanja za održiv izbor hrane i mobilnosti itd.).\nPrioritet će imati projekti koji, kroz obrazovanje, obuku, omladinu i sportske aktivnosti, omogućavaju promene u ponašanju prema individualnim preferencama, kulturnim vrednostima i svesti o održivom razvoju, potrošačkim navikama i navikama u načinu života.\nZbog toga bi uključene organizacije i učesnici trebalo da nastoje da integrišu zelene prakse u sve projekte kroz ekološki pristup prilikom dizajniranja aktivnosti, koji će ih podstaći da razgovaraju i uče o ekološkim pitanjima, da razmisle o lokalnim akcijama i da osmisle alternativne zelenije načine primene njihove aktivnosti.\nPlatforme kao što su eTwinning i EPALE nastaviće da kreiraju prateći materijal i olakšavaju razmenu efikasne obrazovne prakse i politike o pitanjima životne sredine i održivosti.\nUčešće u demokratskom životu\nProgram se bavi ograničenim učešćem građana u njegovim demokratskim procesima i njihovim nedostatkom znanja o Evropskoj uniji i pokušava da im pomogne da prevaziđu poteškoće u aktivnom uključivanju i učestvovanju u njihovim zajednicama ili u političkom i društvenom životu Unije.\nPored formalnog obrazovanja, neformalno učenje može poboljšati razumevanje građana o Evropskoj Uniji i negovati osećaj pripadnosti.\nProgram podržava aktivno građanstvo i etiku u celoživotnom učenju; neguje razvoj socijalnih i interkulturnih kompetencija, kritičko mišljenje i medijsku pismenost.\nPrioritet imaju projekti koji nude mogućnosti za učešće ljudi u demokratskom životu, društvenom i građanskom angažovanju kroz aktivnosti formalnog ili neformalnog učenja.\nFokus je stavljen na podizanje svesti i razumevanje konteksta Evropske unije, posebno u pogledu zajedničkih vrednosti EU, principa jedinstva i različitosti, kao i njihovog socijalnog, kulturnog i istorijskog nasleđa.\nIz oblasti mladih, Strategija učešća mladih je osmišljena da pruži zajednički okvir i podršku korišćenju programa za podsticanje učešća mladih u demokratskom životu.


Radnici "Srbijatransa" odustali od blokade Žandarmerije - juGmedia\nRadnici „Srbijatransa“ odustali od blokade Žandarmerije\nNIŠ – Radnici „Srbijatransa“ odustali su danas od najavljene blokade ulaza u fabrički krug koji, pored njih, koristi i niški odred Žandarmerije. Zaposleni su dobili čvrsta uveravanja Ministarstva finansija da će uskoro biti rešen njihov problem sa zaostalim zaradama.\nPredsednica sindikata „Srbijatransa“ Gordana Mitić ističe da štrajk u koji su zaposleni stupili pre dva dana nije obustavljen i da neće odustati sve dok Ministarstvo ne ispuni data obećanja. Ona podseća da oko 220 bivših i sadašnjih radnika potražuje između 10 i 150 plata. Pojedini radnici na isplatu zaostalih zarada čekaju od 2001. godine.\n„Na posao dolazi još samo nas šesnaestoro i to da bi sačuvali preostalu imovinu. U kancelarijama nema struje, vode, a ni grejanja. Radi samo jedan telefon“, istakla je Gordana Mitić.\nOna naglašava da bi sve bilo drugačije da je država završila proces podržavljenja „Srbijatransa“ koji je započela još 2008. godine.\n„Te godine smo sa Vladom Srbije dogovorili da preuzme našu imovinu, a da nam zauzvrat isplati zaostale plate. Papiri oko tog preuzimanja idu od ministarstva do ministarstva i niko ništa ne preduzima. Dugovanja firme su u međuvremenu narasla na 360 miliona dinara. Međutim, imovina preduzeća i dalje vredi mnogo više od te sume“, naglašava Mitić.\nOna objašnjava da je od 2001. godine niški odred Žandarmerije zakupac najvećeg dela imovine „Srbijatransa“.\n„MUP Srbije koristi pet hiljada kvadrata našeg poslovnog prostora, ali već četiri godine nam ne plaća zakup. Duguju nam na ime kirije milion evra“, navela je ona.\nPrema njenim rečima kada bi Žandarmerija platila kiriju, zaposleni bi mogli da prime zaostale plate.\nMusliju: Dačić provocira nove nemire na jugu Srbije\nSlušni aparati za siromašne\nBrnabićeva: Borba sa koronom se nastavlja, moguće i popuštanje i zatezanje mera\nPremijerka Srbije Ana Brnabić izjavila je jutros za jednu nacionalnu televiziju, da će se u zavisnosti od epidemiološke situacije koja se pažljivo…


Djeca u naselju Plavi most uskoro dobijaju igralište\nHome / Vijesti / Djeca u naselju Plavi most uskoro dobijaju igralište\nNakon odluke Skupštine opštine Srebrenica o kupovini zemljišta počeli su i pripremni radovi za izgradnju igrališta koji će ponuditi teren za fudbal i košarku i drugi sadržaj.\nŠef načelnika kabineta Opštine Srebrenica Vladan Milovanović kaže da je kupljeno zemljište i da su počeli pripremni radovi za izgradnje sportskog terena.\n„Građani ovog naselja su inicirali sportske terene prilikom posjete načelnika Mladena Grujičića naselju Plavi most. Skupština opštine Srebrenica je na inicijativu načelnika donijela odluku o kupovini zemljišta, a sada su u toku radovi na pripremi terena za dalji nastavak radova“, kaže Milovanović.\nOn ističe da je vrijednost zemljišta 15.000 KM a da će se teren graditi uz podršku donatora i vlastitih sredstava.\nNaselje Plavi most broji oko 75 djece koja nisu imala svoj prostor za ove namjene, a ovim će se osigurati da odrastaju uz sport i na bezbjednoj lokaciji van regionalne ceste.


Upozorenje za Evropu: Sankcije protiv ruskog gasa bile bi „samoubistvo“ - 23.02.2022, Sputnik Srbija\nUpozorenje za Evropu: Sankcije protiv ruskog gasa bile bi „samoubistvo“\nUvođenje sankcija protiv ruskog gasa bilo bi „samoubistvo“ za Evropu, rekao je nemački politikolog Aleksandar Rar za list „Večernja Moskva“, komentarišući odluku... 23.02.2022, Sputnik Srbija\nPo njegovim rečima, u stvari, evropskim zemljama su „grčevito“ neophodne dodatne isporuke plavog goriva iz Rusije kako bi popunili poluprazna skladišta.On smatra da postupci Berlina u vezi gasovoda ništa ne menjaju, jer on još nije bio pušten u rad. Kako Rar dodaje, nemačke vlasti su preduzele privremenu meru.Takođe pretpostavlja da bi ruske kontra sankcije mogle da budu „veoma oštre“.Nemački kancelar Olaf Šolc izjavio je da je naložio Ministarstvu ekonomije zemlje da preduzme „neophodan administrativni korak“ kojim bi se odmah poništila sertifikacija „Severnog toka 2“. Reč je o povlačenju dokumenta iz Ministarstva, na osnovu kojeg je Federalna agencija za mreže vršila sertifikaciju operatora gasovoda.\nrusija, rusija – ekonomija, ekonomija, severni tok 2, sankcije, ruski gas\nUvođenje sankcija protiv ruskog gasa bilo bi „samoubistvo“ za Evropu, rekao je nemački politikolog Aleksandar Rar za list „Večernja Moskva“, komentarišući odluku Vlade Nemačke da obustavi sertifikaciju „Severnog toka 2“.\nPo njegovim rečima, u stvari, evropskim zemljama su „grčevito“ neophodne dodatne isporuke plavog goriva iz Rusije kako bi popunili poluprazna skladišta.\n„Niko neće uvoditi sankcije protiv ruskog gasa. To bi bilo samoubilački. Zato Nemačka, da bi sačuvala obraz i pokazala da želi da kazni Rusiju za, kako ovde kažu, kršenje međunarodnog prava, uvodi tu sankciju kao najoštriju“, objašnjava stručnjak.\nOn smatra da postupci Berlina u vezi gasovoda ništa ne menjaju, jer on još nije bio pušten u rad. Kako Rar dodaje, nemačke vlasti su preduzele privremenu meru.\n„Rusiji niko neće zatvoriti put u Evropu, jednostavno privremeno kažnjavaju sankcijama. U svakom slučaju – pokušavaju. O 'Severnom toku 2' nije kazana poslednja reč. On može da se priključi u bilo kom trenutku i da počne da radi“, ističe Rar.\nTakođe pretpostavlja da bi ruske kontra sankcije mogle da budu „veoma oštre“.\nNemački kancelar Olaf Šolc izjavio je da je naložio Ministarstvu ekonomije zemlje da preduzme „neophodan administrativni korak“ kojim bi se odmah poništila sertifikacija „Severnog toka 2“. Reč je o povlačenju dokumenta iz Ministarstva, na osnovu kojeg je Federalna agencija za mreže vršila sertifikaciju operatora gasovoda.


Gluhaković sa Ljevnajićem o saradnji „Skijališta Srbije“ i Jahorine | Palelive.com\nPočetna Jahorina Gluhaković sa Ljevnajićem o saradnji „Skijališta Srbije“ i Jahorine\nMinistar trgovine i turizma Republike Srpske Predrag Gluhaković razgovarao je danas u Beogradu sa predstavnicima Javnog preduzeća „Skijališta Srbije“ o modelima saradnje Olimpijskog centra „Jahorina“ i „Skijališta Srbije“.\nGluhaković je izjavio novinarima poslije sastanka da su na sastanku sa direktorom Javnog preduzeća „Skijališta Srbije“ Dejanom LJevnajićem predstavljeni potencijali „Jahorine“ i dogovoreno da Vlada Republike Srpske uputi pismo Vladi Srbije o tome šta namjerava da uradi na realizaciji projekta.\n„Predložićemo zaključke koje će Vlada Republike Srpske uputiti Vladi Srbije o tome koje su obaveze Vlade Republike Srpske, na koji način će to realizovati da bi imali povoljniju poziciju u daljim razgovorima za Olimpijski centar `Jahorina`, a to je obaveza Olimpijskog centra prema Razvojnoj banci i prema presudi Suda za UPI Istočno Sarajevo“, rekao je Gluhaković.\nOn je izrazio uvjerenje da Srbija želi da se napravi dobar regionalni proizvod, kao i da će Vlada Republike Srpske učiniti sve da se taj projekat završi i da već u narednoj sezoni gosti na skijalištima u Srbiji mogu da skijaju uz pogodnosti na Jahorini i obrnuto, kao i da na Jahorini skijaju na većim površinama pod snijegom.\nGluhaković je rekao da očekuje da Olimpijski centar „Jahorina“ dobije iskustva „Skijališta Srbije“, da ova dva preduzeća sarađuju u promociji na trećim tržištima, a najvažnije je da „kroz investicioni ciklus bude završeno prije svega osnježavanje koje je Jahorini neophodno da bi mogla da bude konkurentna na tržištu“.\n„Ukoliko želimo da ozbiljno radimo na ovom projektu, nadam se da predstojeći izbori neće Vladu Srbije zaustaviti da i oni brzo reaguju na naše pismo koje će otići prema njima i nadam se da ćemo vrlo brzo ministarstva i dva premijera sjesti da razmotre ovo pitanje, koje smo danas dogovorili“, naveo je Gluhaković.\nGluhaković je demantovao informacije da Republika Srpska prodaje Olimpijski centar „Jahorina“ „Skijalištima Srbije“, ističući da nije nije dobro što se „mnogi se bave Jahorinom, i oni koji ne znaju ni gdje je Jahorina“.\nIstičući da „nikakva prodaja nije tema razgovora“, Gluhaković je rekao „niti smo mi došli da prodajemo niti je JP „Skijališta Srbije“ bio zainteresovan da kupuje“.\n„Mi smo ovdje dogovarali modele kako da dođemo do najboljih rješenja i za `Skijališta Srbije` i za Olimpijski centar `Jahorina`, a prije svega za Republiku Srpsku i Srbiju da ovaj region koji je danas potencijal bude na neki način zaštićen kvalitetnom turističkom ponudom i sigurni smo da ćemo u tome i uspjeti“, rekao je Gluhaković.\nDirektor „Skijališta Srbije“ Dejan LJevnajić izjavio je da će svi dalji koraci koje će to Javno preduzeće preduzeti u vezi sa saradnjom sa Olimipijskim centrom „Jahorina“ zavisiti od dogovora dvije vlade – Republike Srpske i Srbije.\n„Svakako da naše desetogodišnje iskustvo naš rad na razvoju ski centra Kopaonik, Stara Planina, Tornik nama daje referencu da možemo lepo da sarađujemo, pomognemo Olimpijskom centru „Jahorina“, ali ovlašćenje za model saradnje isključivo zavisi od razgovora na nivou dve vlade“, rekao je LJevnajić novinarima poslije sastanka.\nGovoreći o utiscima sa prezentacije koju je danas priredio menadžment Olimpijskog centra „Jahorina“, LJevnajić je istakao da je „Jahorina zaista lepotica i potencijal, zbog blizine velikog grada, prirode, međunarodnog aerodroma“.\n„U ovom poslu je trend, o tome smo i razgovarali, ukrupnjavanje i regionalno povezivanje. Svakako da bi ponuda ovog regiona bila bolja i bogatija kada bismo radili zajedno i zajednički upravljali i kada bi skijaši mogli da sa jednim ski pasom skijaju u celom regionu, bila to Jahorina bili to ski centri u Crnoj Gori ili Srbiji , to je budućnost i na tome treba da radimo“, rekao je LJevnajić.\nDirektor Olimpijskog centra „Jahorina“ Velibor Lazarević izjavio je da se nada da bi „Skijališta Srbije“ ulaganjem u osnježavanje mogla da pomognu Olimpijskom centru „Jahorina“, koje se u tom procesu nalazi na pola investiconog ciklusa.\n„Potrebno je osnježiti kompletno skijalište i ljetnje sadržaje gdje `Skijališta Srbije` ima jako dobro urađene sadržaje i ljetnje i zimske. Očekujemo zajednički projekat gdje bi ulaganjem `Skijališta Srbije` pomogla Olimpijskom centru Jahorina“, rekao je Lazarević.\nPrethodni članakOni koji su stradali ne treba da izgube radost i ljubav\nNaredni članakOdbojkašice u Višegradu, odbojkaši u Modriči


165/60 R15 77H MYSTORM 2 RIKEN LETNJA GUMA - Gume - Letnje gume - Riken\nRiken Maystorm 2 je letnji pneumatik visokog kvaliteta namenjen ekonomskoj klasi automobila srednje klase. Guma koristi tri široka kanala koji efikasno uklanjaju vodu, koja u kombinaciji sa nizom žljebova povećava vuču,trenje i bezbednost na mokrim putevima. Centralno rebro pneumatika poboljšava kvalitet vožnje, što znači veću udobnost. Gumena smesa se odlikuje visokom izdržljivošću, smanjujući troškove i osigurava bezbednost i sigurnost. Riken Maystrom 2 je dobar izbor za vozače koji cene kvalitet po pristupačnoj ceni. Prednosti Usmereni dezen gazećeg sloja sa 3 široka uzdužna kanala - Efektivna drenaža vode u situacijama akvaplaninga - Dobra stabilnost pravca. Rigidna i čvrsta ramena - Dobro podnosi značajan nivo vibracija - Odlično držanje na pravcu i u krivinama - Preciznost upravljanja


Momir Stojanović : Južne vesti\nGrupa građana generala Momira Stojanovića predala izbornu listu u Nišu\n19:20, 22. 5. 2020.\nŠesta po redu opcija koja je predala listu za lokalne izbore 21. juna je Narodni blok - Iskreno za Niš, a predvodi je general Momir Stojanović, koji je označava kao "autentičnu nišku opoziju". Stojanović najavljuje liste i u opštinama Pantelej, Palilula i Medijana, smatra da Nišu treba autoritativan gradonačelnik, a oko njega mladi ljudi, a zalaže se za decentralizaciju i protiv je naseljavanja migranata u Srbiji.\nMomir Stojanović nosilac liste Narodnog bloka za naredne izbore\n17:55, 26. 11. 2019.\nNova Srbija, Narodni slobodarski pokret i Grupa građana Iskreno za Niš koju vodi Momir Stojanović napravili su predizbornu koaliciju Narodni blok i najavili su izlazak na izbore. Niški odbornik i general u penziji Stojanović biće jedan od nosilaca liste, uz Velimira Ilića, a očekuju prelazak cenzusa u ulazak u srpski parlament.\nPorodica inspektora Dojčinovića: Naš auto nije zapaljen\n20:34, 1. 12. 2017.\nNakon što je penzionisani inspektor Nebojša Petković negirao tvrdnje odbornika i bivšeg bezbednjaka Momira Stojanovića da su njegovi automobili bili upaljeni, redakciji Južnih vesti se javila i Jelena Dojčinović, supruga inspektora Dejana Dojčinovića, koja tvrdi da ni njihov auto nije bio zapaljen.\nInspektor Petković: Nisu goreli moji automobili\n16:41, 1. 12. 2017.\nNakon što je u emisiji Južnih vesti odbornik i bivši bezbednjak Momir Stojanović rekao da su bila zapaljena i dva automobila inspektora Petkovića, redakciji se javio, sada penzionisani inspektor Nebojša Petković, koji je rekao da njemu niko nije upalio automobil, kao i da nema dva vozila.\n"U Nišu su bezbedniji oni koji nisu na pozicijama i funkcijama"\n13:57, 1. 12. 2017.\nPosle serije automobila u plamenu, učesnici debate Južnih vesti i poznati niški političari Momir Stojanović, Branislav Jovanović, ali i Miloš Banđur koji je, kako sam kaže, bio moguća žrtva odmazde zbog toga što je sabotirao nameštanje izbora za direktora Vodovoda, složili su se da u Nišu niko nije bezbedan. Ipak, Banđur kaže da su posebno ugroženi oni koji su na funkcijama.\nMoma Stojanović: Gorela kola niških načelnika i inspektora\n11:11, 1. 12. 2017.\nNačelnicima odeljenja i inspektorima niške policije, kako kaže odbornik niške Skupštine i dugogodišnji bezbednjak Momir Stojanović, gorela su kola mnogo pre nego što su, kako se sumnja, upaljeni automobili zamenika gradonačelnika Niša i direktora “Tržnice”. U policiji kažu da o tome nemaju informacije.\nStojanović: SNS zapošljava, a onda mesečno uzima po 10 % od plate\n11:49, 25. 7. 2017.\nJedan od osnivača i bivši narodni poslanik SNS iz Niša Momir Stojanović, kaže da nije tajna da Srpska napredna stranka zapošljava svoje kadrove u javnim preduzećima i ustanovama, ali da od njih traži da stranci svakog meseca uplaćuju po 10% svoje plate, kao i jednu celu platu kada oni odluče. Stojanović kaže da naprednjaci prave spiskove radnika i kod stranih investitora.\nStojanović: Crvena poternica za mnom će uskoro biti povučena\n15:05, 18. 4. 2016.\nKandidat za gradonačelnika Grupe građana “Iskreno za Niš” Momir Stojanović kaže da bi u inostranstvo slao stručne delegacije ukoliko bi postao gradonačelnik dok je na crvenoj poternici Interpola, iako veruje da će ona “uskoro biti povučena”.\nStojanović i Aleksić predali listu, ne zna se ko su kandidati\n16:39, 2. 4. 2016.\nIzbornu listu kandidata za odbornike u Skupštini Grada “Iskreno za Niš” danas su predali general Momir Stojanović i advokat Srđan Aleksić, ali nisu saopštili imena kandidata za gradonačelnika niti za predsednike opština.\nMomir Stojanović i Srđan Aleksić na izbore idu sa SPO\n09:39, 24. 3. 2016.\nDok na parlamentarnim izborima SPO nastupa sa SNS, na lokalne izbore u Nišu izlazi sa grupom građana "General Momir Stojanović - advokat Srđan Aleksić - Iskreno za Niš", nedavno "odmetnutim" delom niškog SNS.\nNiški SNS na izbore ide u "dve kolone"\n22:11, 9. 3. 2016.\nDok se opozicija u Nišu ujedinjuje, vladajuća SNS se deli. Penzionisani general Momir Stojanović i aktuelni gradski većnik advokat Srđan Aleksić na lokalne izbore izlaze samostalno, tvrdeći da za to imaju dozvolu Aleksandra Vučića.\nFHP: Momir Stojanović ključna figura ratnog zločina\n00:10, 24. 10. 2015.\nU "Dosijeu Reka", zbirci svedočanstava o jednom od najtežih ratnih zločina počinjenih na Kosovu koji nikada nije precesuiran, Fond za humanitarno pravo kao jednog od ključnih aktera tog zločina označio narodnog poslanika SNS iz Niša.\n"Pravna konfuzija" u slučaju Momira Stojanovića\n15:11, 2. 3. 2015.\nPoslanik SNS iz Niša Momir Stojanović još nije uhapšen po "crvenoj" Interpolovoj poternici za ratne zločine na Kosovu zbog, kaže advokat Božo Prelević, "pravne konfuzije".\nStojanovića traže zbog ratnih zločina\n12:15, 1. 3. 2015.\nPoternicu za bivšim oficirom Vojske Srbije, a sada narodnim poslanikom SNS iz Niša Momirom Stojanovićem, preko kancelarije UN zatražio je specijalni tužilac EULEX-a sa Kosova.\nMomir Stojanović na "crvenoj" poternici Interpola\n12:29, 25. 2. 2015.\nInterpol je raspisao međunarodnu poternicu za poslanikom SNS iz Niša zbog navodne umešanosti u zločine nad albanskim civilima na Kosovu dok je radio u vojsci.\nStojanović: Neophodna bolja saradnja sa lokalnim vlastima\n10:52, 14. 10. 2014.\nNarodni poslanik SNS Momir Stojanović iz Niša naglasio je da su pored stalnog kontakta sa građanima, za bolji rad poslanika neophodni i dogovori sa lokalnim vlastima gradova i opština odakle parlamentarci dolaze.\nStojanović: moguće zloupotrebe novca za Kosovo\n11:50, 25. 6. 2013.\nPostoje ozbiljne indicije da je bilo zloupotreba budžetskog novca koji je Srbija godinama odvajla za Kosovo i Metohiju, tvrdi Momir Stojanović, poslanik SNS iz Niša.\n00:00, 25. 6. 2013.\nNarodni poslanik SNS iz Niša\nSNS demantuje Perišića\n16:28, 3. 10. 2012.\nOkružni odbor Srpske napredne stranke u Nišu saopštio je da se "javno ograđuje" od izjava gradonačelnika Niša Zorana Perišića u vezi malog broja žena u gradskoj vlasti.


Ranjeni muškarac i povređeni oficir hospitalizovani su nakon borbe do koje je došlo oko 4.00 ujutru u prostoru koji je zabranjen za javnost, ispred kapija glavnog terminala, rekla je policijska zvaničnica Nikol Splinter. Imena ranjenog čoveka i oficira nisu odmah objavljena.\nPovređeni oficir je pušten iz bolnice nakon lečenja, rekao je portparol policijske uprave Aden Okampo Gomes. Nije odmah bilo jasno da li je uljez bio putnik, ali portparol aerodroma Kris Džons rekao je da taj muškarac ne radi za aerodrom ni za nekog od njegovih koncesionara.\nPLJAČKA U KELNU Trojica napala kombi za prevoz novca na aerodromu (FOTO)\nPosle napada na aerodrom u Tripoliju obustavljen saobraćaj


Kako do subvencionisanih kredita države? | ProCredit Bank\nProCredit banka je i zvanično počela sa prijemom i obradom zahteva malih i srednjih preduzeća, zainteresovanih za nabavku novih mašina i opreme uz bespovratne pozajmice države od čak 25 odsto.\nKao i prethodnih godina Programom je predviđeno da preduzeća obezbede najmanje 5 odsto sredstava od vrednosti opreme koja se kupuje, da iz budžeta Republike Srbije bespovratno dobiju 25 odsto neophodnih sredstava, a da preostalih 70 odsto investicije finansiraju povoljnim kreditom odabrane banke.\n- ProCredit banka već godinama učestvuje u pomenutom programu, a u poslednje tri godine smo i najuspešniji učesnik u programima podrške nabavke opreme, odnosno banka sa najvećim učešćem u kreditnoj podršci. Odlični rezultati su samo potvrda našeg razumevanja privrede i brze reakcije na njihove potrebe. Država je ove godine izdvojila čak 1,55 milijardi dinara za podršku privrednim subjektima, što je 55% više u odnosu na prethodnu godinu.- rekla je Ana Milić, direktorka Sektora za privredu ProCredit banke.\n- Interesovanje privrednika za ovim programom je izuzetno veliko. Naša banka već ima puno klijenata koji čekali ovaj konkurs radi realizacije investicije. Namera nam je da ih sve podržimo i omogućimo im da iskoriste ovu veliku pogodnost. Iz tog razloga, ali i zbog ograničenog iznosa budžetskih sredstava, pozivamo sva zainteresovane privredne subjekte u Srbiji da nam se što pre jave, kako bi im omogućili da dođu do bespovratnih pozajmnica države i da novu proizvodnu opremu nabave pod izuzetno povoljnim uslovima.- dodala je Milić.


MISLITE MOJOM GLAVOM: OUR IDIOT BROTHER\nUprkos komičarskom top indi kastu Our Idiot Brother je prosečno ostvarenje na svim nivoima\nMožda bih vas, mada bespotrebno, najbolje zainteresovao za ovaj film ako bih vam rekao da probate da zamislite kako naduvani Woody Allen pravi slackersku komediju o slackeru i njegovim sestrama "njujorčankama". Sam grad i intenzivni porodični odnosi najviše vuku ka Allenu, eventualno Solondzu, ali OIB manjka Allenovom duhovitošću ili Solondzovom spremnošću da se ide do kraja.\nPaul Rudd igra nezrelog-ka-retardiranom brata koji svojom iskrenošću dovodi svoje tri sestre u nezgodne situacije koje im komplikuju život, a sve se odigrava tokom njegovog rekonvalescentskog boravka u Njujorku nakon boravka u zatvoru zbog prodaje vutre... policajcu... u uniformi. Rudd je idiot-dobrica, a sestre nakon "iskustva sa njim" uče važnu lekciju o tome kako je porodica ono prvo i najvažnije što uvek imamo u životu.\nAli, čak i za niske standarde indi-komedija, Our Idiot Brother je neambiciozan i bled koliko i sam glavni junak, dok u domenu poruke operiše materijalom za koji bi i Chris Columbus našao da je do sada obilato prežvakavan.\nUostalom, pogledajte koliko neinspirisano ova recenzija zvuči.


OSM Televizija - Vučić: Jačaćemo saradnju sa Srpskom, jer tako pomažemo i BiH\nVučić je naglasio da je odluka Suda BiH da oslobodi ratnog komandanta muslimanskih snaga u Srebrenici Nasera Orića bila veoma teška za Beograd, posebno jer postoje svjedoci počinjenih zločina. Istakao je da Srbija želi da nastavi dobre odnose sa BiH jer smatra da su oni ključ očuvanja mira i stabilnosti na zapadnom Balkanu. Kako je rekao, stav Srbije je poštovanje integriteta teritorijalnog integriteta BiH kao i teritorijalnog integriteta RS u okviru BiH.\nPredsjednik Srbije je rekao i da ima zamjerki da Srbija samo daje RS, i poručio da će pomagati i Federaciju.\n"Šta je problem - nikako ne razumijem zašto toliko malo povjerenja imamo već idemo sa predrasudama o nečemu što ništa ne znamo. Normalno je da pomognemo srpskom narodu i mislim da su vrtići i škole mnogo bolje "od slanja bombi i granata" rekao je Vučić. Dodao je da se apsolutno slaže sa predsjednikom RS Miloradom Dodikom o saradnji Srbije i Republike Srpske i poručio da se nada da će biti još bolja.\nRekao je da je Srbija danas uplatila 500.000 evra za izgradnju Sabornog hrama u Mostaru, istakavši da je to značajno za opstanak srpskog naroda u tom gradu i Hercegovini, kao i za obnovu pravoslavnih svetinja. Podsjetio je da je Srbija za obnovu tog hrama već ranije izdvojila 200.000 evra i zahvalio predsjedavajućem Predsjedništva BiH Draganu Čoviću što je inicirao tu donaciju.\nOn je izrazio nadu da će ekspertski tim Srbije do novog susreta Vučića sa članovima Predsjedništva BiH, koji je planiran za 6. i 7. decembar u Beogradu, dati svoj prijedlog za rješavanje spornih dijelova granice i da će taj problem biti trajno riješen. Čović se saglasio sa Vučićem da bi trileteralni sastanak Srbije, Hrvatske i BiH, koji se planira do kraja godine, bio od opšteg značaja.\nJoš iz iste kategorije: « Arapi u BiH "upumpavaju" nelegalni novac Dodik: "Neću dopustiti gaženje Republike Srpske" »


Oglasila se ministarka Kisić nakon navoda o zlostavljanju: Predočen detaljan izveštaj | Najnovije vesti - Srbija danas\n30.06.2021. • 17:05 Srbija Danas\nOglasila se ministarka Kisić nakon navoda o zlostavljanju: Predočen detaljan izveštaj\nOdržan sastanak Ministarstva za rad rad, zapošljavanje, boračka i socijalna pitanja i predstavnika Inicijative za prava osoba sa mentalnim invaliditetom.\nNa inicijativu ministarke za rad, zapošljavanje, boračka i socijalna pitanja Darije Kisić Tepavčević, danas je održan sastanak sa predstavnicima Inicijative za prava osoba sa mentalnim invaliditetom, u čijem izveštaju su iznete tvrdnje o zlostavljanju dece sa smetnjama u razvoju i invaliditetom u ustanovama socijalne zaštite.\nStanišiću i Simatoviću po 12 godina zatvora: Mehanizam za krivične sudove u Hagu doneo presudu (FOTO)\nVučić na obeležavanju završetka radova na kuli "Beograd"\n"IMAO SAM PRILIKU DA VIDIM KAKO LEŽE U FEKALIJAMA" Zaštitnik građana o užasnim uslovima u domovima za decu sa invaliditetom\nKisić Tepavčević je naglasila da je Ministarstvo uvek spremno za razgovor sa svim organizacijama koje se bave zaštitom korisnika socijalne zaštite.\nMinistarka Kisić Tepavčević je na sastanku istakla da Ministarstvo do sada nije imalo konkretne prijave o kršenju prava korisnika u ustanovama socijalne zaštite, a na koje je mogla da ukaže i Inicijativa odmah pošto je saznala za njih 2019. godine, kada je izvršila monitoring.\nNa sastanku je, na predlog ministarke Kisić Tepavčević, dogovoreno da se u narednom periodu oformi stručni tim, u kome će biti i predstavnici Ministarstva i predstavnici Inicijative, a koji će ponovo obići ustanove, ustanoviti situaciju i izneti konkretna rešenja za poboljšanje položaja korisnika.\nPredstavnici Inicijative su naglasili da su od 2007. godine jasna i vidljiva materijalno-finansijska ulaganja u objekte ovih ustanova, ali da ta ulaganja nisu pratila i razvoj usluga u lokalnoj zajednici, pošto je cilj da se što manje smešta u ove ustanove, a da se što više socijalno integrišu.\nPredstavnici Ministarstva su istakli da je to upravo cilj i smer razvoja sistema socijalne zaštite u narednom periodu, što potvrđuje i izrada Nacrta strategije o deinstitucionalizaciji za period 2021-2026. godine, čije se usvajanje očekuje u narednom periodu.\nDarija Kisić Tepavčević Srbija zlostavljanje sastanak izveštaj socijalna zaštita


Slobodan Vasković - Sa druge strane...: Policija uhapsila trojicu Jahorinskih Revolveraša\nPripadnici Uprave policije Istočno Srajevo uhapsili su trojicu revolveraša, koji su tokom noći, kako je javila BN TV, maltretirali osoblje i goste hotela, potežući oružje.\nUhapšeni su u hotelu "Vučko", u sobi.\nJedan od uhapšenih je sin banjalučkog tajkuna bliskog vrhu Režima, a njegov srodnik je odbornik SNSD-a u Skupštini Grada Banjaluka.\nBN TV je navela da je incident nastao kada je konobar odbio da sipa piće trojici alkoholisanih mladića, nakon čega su oni repetirali oružje i počeli prijetiti radnicima i gostima.\nNakon toga je, prema pisanju portala BN TV, pozvana policija, a nasilnici su se zabarikadirali u hotelskoj sobi.\nPrema mojim izvorima, incidenti su počeli prvo u objektu "Naša kafana", odakle su trojica bahatih mladića izbačeni, nakon čega su oni otišli u hotel "Vučko", gdje su nastavili da divljaju i potežu pištolje.\nI ovaj nemili incident dokaz je pogoršane bezbjednosne situacije u RS, primarno zbog bahatosti pripadnika vladajuće kaste.\nOčito je da je jezik mržnje i nadmoći, koji promovišu najviši funkcioneri SNSD-a, počeo da uzima danak; Nasilje je sve više jedini način komunikacije pripadnika vladajuće Kaste i njihovih najvjernijih i najbližih saradnika, tajkuna i ostale "elite".\nOno što je najporaznije jeste činjenica da su brojne intervencije prema Upravi policije Istočno Sarajevo da se uhapšeni puste na slobodu. I taj podatak potvrđuje da je broj Nedoriljivih u ovom entitetu zaista veliki - bitno je da si pripadnik Kaste; Tada možeš sve, čak i pištolj potezati, prebijati, vjerovatno i ubijati, a takvim ne može niko ništa. Jer ih štiti Režim.\nNažalost, samo je pitanje trenutka kada će neko smrtno stradati; Tu nema nikakve dileme, posebno nakon pokušaja likvidacije Mileta Matića, ključnog funkcionera "Alumine" iz Zvornika.


London dobio posebna stabla od mahovine u borbi protiv zagađenja - Impuls\nObjavljeno: Subota, 04 Januar 2020 09:32\nSpecijalno ekološko drveće napravljeno od mahovine postavljeno je u Londonu.\nOčekuje se da će imati značajne učinke u borbi protiv zagađenja u gradu, prenosi RTS.\nStabla su zapravo zeleni stubovi i postavljeni su na dve lokacije u okrugu Valtam Forest, gde je prošle godine u aprilu zagađenje vazduha bilo na nivou vanredne situacije.\n"U našem okrugu, na različite načine se borimo protiv klimatskih promena više od decenije. U pitanju je najsavremenija tehnologija sa biotehničkim filterima, koja koristi biljke, a pre svega mahovinu za eliminisanje toksina i zagađenosti vazduha. Kao da smo posadili 275 stabala", rekao je odbornik Klajd Loks.\n"Znamo da samo u Valtam Forestu oko 270 ljudi prerano umire svake godine zbog lošeg kvaliteta vazduha", izjavila je odbornica Kler Koghil još u avgustu 2019. godine.\n"Ovo je dragoceni korak filtriranja vazduha u Londonu, ali ipak, ne smemo ostati bez svesti o tome šta su klimatske promene i kako mi na njih utičemo", rekao je za Metro direktor kompanije Clean Air Sajmon Birket.


RTS :: Sutra prva sednica redovnog zasedanja parlamenta\nPolitika Sutra prva sednica redovnog zasedanja parlamenta\nponedeljak, 29. feb 2016, 12:14 -> 12:22\nPredsednica Skupštine Srbije Maja Gojković zakazala je prvu sednicu prvog redovnog zasedanja u ovoj godini za utorak, 1. marta, sa početkom u 10 časova, a na dnevnom redu će biti 11 tačaka.\nNa dnevnom redu, između ostalog, biće Predlog zakona o zaposlenima u autonomnim pokrajinama i jedinicama lokalne samouprave, koji je podnela Vlada Srbije.\nParlament će razmatrati Predlog autentičnog tumačenja pojedinih odredbi Zakona o privatizaciji, koji je podneo Odbor za ustavna pitanja i zakonodavstvo , kao i izboru sudija koji se prvi put biraju na sudijsku funkciju, koji je podneo Visoki savet sudstva.\nPorad toga, na dnevnom redu biće i razrešenje predsednika Prvog osnovnog suda u Beogradu, predsednika Prekršajnog suda u Kruševcu, predsednika Prekršajnog suda u Jagodini, koje je podneo nadležni odbor.\nNa ovoj sednici poslanici će razmatrati i razrešenje i imenovanje članova i zamenika članova Republičke izborne komisije, koji je podneo narodni poslanik Zoran Babić, listu kandidata za izbor članova Saveta Regulatornog tela za elektronske medije.\nNa dnevnom redu biće i izbor predsednika, zamenika predsednika i članova Upravnog odbora Regulatorne agencije za elektronske komunikacije i poštanske usluge, koji je podnela Vlada i predlog odluke o prestanku funkcije člana Republičke komisije za zaštitu prava u postupcima javnih nabavki.


Opštini Kalinovik pomoć od 50.000 KM | Palelive.com\nPočetna Regija Foča Opštini Kalinovik pomoć od 50.000 KM\nKALINOVIK – Predsjednik Vlade Republike Srpske Aleksandar Džombić izjavio je Srni da će opštini Kalinovik sutra biti uplaćeno 50.000 KM interventnih sredstava koja će biti iskorištena za nabavku motornih saonica, kako bi se omogućio dolazak do najudaljenijih sela, kao i za troškove nafte.\n“Mašine mogu ostati ovdje dok se ne završi sav posao, jer je ova dionica prema Kalinoviku puno teža za raščišćavanje nego što se očekivalo”, rekao je Džombić Srni u Kalinoviku.\nPremijer Srpske rekao je da je probijen put od Kalinovika do Miljevine i da mašine rade na proširivanju puta.\n“Nekoliko mašina treba da ide prema Čemernu i Gacku, jer su i tamo blokirane još neke dionice”, naveo je premijer Srpske, koji se večeras vraća za Istočno Sarajevo.\nPrethodni članakSpašena dvojica mladića iz Dovlića\nNaredni članakU narednim danima čišćenje puteva do zavejanih sela kod Han Pijeska


VOJSKA SRBIJE presekla lanac krijumčarenja MIGRANATA | Happy BSC portal\nVOJSKA SRBIJE presekla lanac krijumčarenja MIGRANATA\nPripadnici zajedničkih snaga Ministarstva unutrašnjih poslova i Vojske Srbije u saradnji sa Policijskom upravom u Vranju, u dva odvojena slučaja, presekli su još jedan lanac krijumčarenja ljudi i pronašli 71 migranta.\nU selu Džep, opština Vladičin Han, 13. septembra ove godine, u vozilu "reno" švajcarskih registarskih oznaka, kojim je upravljao M. I. (1988) iz okoline Vranja, pronađeno je 50 migranata bez dokumenata.\nPo nalogu zamenika tužioca Osnovnog javnog tužilaštva u Vladičinom Hanu, protiv M. I. je doneto rešenje o zadržavanju do 48 sati zbog postojanja osnova sumnje da je izvršio krivično delo nedozvoljen prelaz državne granice i krijumčarenje ljudi.\nOn je, uz krivičnu prijavu, priveden zameniku tužioca, koji je predložio određivanje pritvora, što je prihvatio sudija za prethodni postupak Osnovnog suda u Surdulici i odredio mu pritvor do 30 dana.\nKod Vladičinog Hana, danas u jutarnjim časovima u vozilu marke "krajsler", bugarskih registarskih oznaka, kojim je upravljao S. K. (1984) iz Niša, pronađen je 21 migrant bez dokumenata.\nProtiv S.K je po nalogu zamenika tužioca doneto rešenje o zadržavanju do 48 sati , a i on će uz krivičnu prijavu biti priveden zameniku tužioca.


Ajverson uspešniji od Vinsa, Siksersi od Reptorsa u 7. meču polufinala\nAutor: Stefan Stanković Datum objave: 20.05.2019. Foto: nba.com\nBila je ovo neverovatna serija, jedna od najboljih i najpraćenijih u poslednjih 20-ak godina.\nNa kraju, kao pobednici izlaze košarkaši Filadelfije, nakon svih 7 utakmica, kao što su se svi nadali, odnosno, kao što su svi i očekivali da će ovde biti neizvesnosti do poslednjeg šuta, poena, do poslednjeg skoka i poslednje osvojene lopte.\nU tom 7. susretu polufinala Istoka, odigranom na današnji dan, Siksersi su protiv Reptorsa slavili 88:87 i plasirali se u finale konferencije, u jednom tvrdom meču, sa puno nervoze, lošom realizacijom na obe strane, uostalom, tako nešto i ne treba da iznenađuje u jednom odlučujućem meču čitave serije.\nZanimljivo je da su i Alen Ajverson i Vins Karter odigrali celu utakmicu, bez sekunde odmora i obojica su imali jako loše procente šuta, mnogi bi rekli zbog nervoze i velikog uloga koji je nosio ovaj susret, dok se većina ipak slaže da je to prevashodno bilo zbog umora, s obzirom da su ova dva legendarna igrača odigrali neke neverovatne partije u ovoj seriji.\nAjverson je prosečno beležio 33.7 poena po meču za 46 minuta igre, dok je Vins imao 30.4 poena, igrajući 44.6 minuta po utakmici u proseku.\nBila je ovo jedna od onih rundi doigravanja koja će se oduvek pamtiti i prepričavati, a kako i ne bi, kada smo uživali u vrhunskim partijama i ostvarenjima dvojice neverovatnih umetnika i majstora ove igre!